ЎзА - Янги лойиҳалар одамлар турмуш даражасини янада юксалтиришга хизмат қилади\n16.11.2018 02:11:30 Чоп этиш версияси\nЯнги лойиҳалар одамлар турмуш даражасини янада юксалтиришга хизмат қилади\nЎзбекистон Республикаси Президенти Шавкат Мирзиёев жойларда амалга оширилаётган ислоҳотлар, олиб борилаётган бунёдкорлик ишлари, йирик лойиҳалар билан танишиш мақсадида 15 ноябрь куни Қорақалпоғистон Республикасига ташриф буюрди.\nДавлатимиз раҳбари Қорақалпоғистонга ташрифлари чоғида ҳудуд иқтисодиётини ривожлантириш, ижтимоий шароитларни яхшилаш бўйича тизимли чора-тадбирларни белгилаб берган эди. Ўтган даврда ҳудудда қатор лойиҳалар ҳаётга татбиқ этилди. “Обод қишлоқ”, “Обод маҳалла” дастурлари доирасида кенг кўламли ободонлаштириш ишлари муваффақиятли амалга оширилмоқда.\nПрезидентимиз дастлаб Нукус халқаро аэропортида амалга оширилган модернизация ишларини кўздан кечирди.\nДавлатимиз раҳбарининг 2017 йил январь ойидаги ташрифи чоғида берилган топшириқлар ижроси доирасида бу ерда қарийб 80 миллиард сўмлик иш бажарилган. Аэропорт биноси реконструкция қилиниб, терминал кенгайтирилган, замонавий жиҳозланган.\nШавкат Мирзиёев Нукус халқаро аэропорти Қорақалпоғистонни иқтисодий ривожлантириш, бизнес алоқаларни кенгайтириш, туристлар оқимини кўпайтиришга хизмат қилишини таъкидлади.\nПрезидентимиз Мўйноқ туманига ташриф буюрди.\nКейинги йилларда ҳудуддаги экологик ҳолатни яхшилаш, аҳолини тоза ичимлик суви билан таъминлаш, янги иш ўринлари яратиш бўйича бажарилган манзилли чора-тадбирлар натижасида одамлар турмуш даражаси сезиларли ошди.\nДавлатимиз раҳбарининг 2017 йил 28 февралдаги «2017-2018 йиллар даврида Қорақалпоғистон Республикасининг Мўйноқ туманини иқтисодий ривожлантириш ва аҳоли бандлигини таъминлаш бўйича қўшимча чора-тадбирлар тўғрисида»ги қарорига мувофиқ тўқимачилик, фармацевтика ва электротехника маҳсулотлари, томчилаб суғориш ускуналари, пластмасса қувурлар ишлаб чиқариш йўлга қўйилди, балиқчилик ва туризмни ривожлантириш бўйича имкониятлар ишга солинди.\n2019 йилда Мўйноқ туманида яна кўплаб – саноат соҳасида 12 та, қишлоқ хўжалигида 5 та, хизмат кўрсатиш бўйича 14 та лойиҳа амалга оширилиши режалаштирилган. Ижтимоий соҳа объектлари қуриш ва таъмирлаш, муҳандислик-коммуникация тармоқларини ривожлантириш бўйича лойиҳалар ишлаб чиқилган. Шавкат Мирзиёев ушбу лойиҳалар билан танишди.\nЎзбекистон Республикаси Президенти ҳузуридаги Оролбўйи халқаро инновация маркази тақдимотида унинг ҳудуд ижтимоий-иқтисодий ҳаётидаги аҳамияти алоҳида таъкидланди. Ушбу инновация маркази Шавкат Мирзиёевнинг жорий йил 24 август куни бўлиб ўтган Оролни қутқариш халқаро жамғармаси таъсисчи давлатлари раҳбарлари кенгашининг мажлисида билдирган ташаббуси натижасидир. Ўшанда Президентимиз Оролбўйи ҳудудига инновацион ечимлар ва хорижий инвестицияларни жалб этиш, “яшил иқтисодиёт”ни ривожлантириш, илмий-амалий тадқиқотлар олиб бориш ва бошқа масалалар бўйича муҳим таклифларни илгари сурган эди.\nКўп ўтмай, 2018 йил 16 октябрь куни Ислом тараққиёт банки ва Шўрланиш шароитида биодеҳқончилик халқаро марказининг илмий-техник кўмагида Ўзбекистон Республикаси Президенти ҳузуридаги Оролбўйи халқаро инновация маркази ташкил этилди. Орол денгизининг қуриб қолган қисмидаги шўрланган ерларда илмий-тадқиқот ва амалий ишлар кўламини кенгайтириш, экотизимни яхшилашга илғор тажрибалар ва инновацияларни жорий этиш, саҳрони дарахтзорга айлантириш, қурғоқчиликни бошқариш, чорвачиликни ривожлантириш каби вазифалар унинг асосий мақсади этиб белгиланди.\nҲозирги кунда бу мақсадлар учун Инновацион ривожланиш вазирлиги, халқаро ташкилотлар, жумладан, Франция тараққиёт агентлиги маблағлари йўналтирилмоқда.\nҲудуд ҳаёти учун яна бир аҳамиятли лойиҳа Ўрмон хўжалиги давлат қўмитаси ҳамда Экология ва атроф-муҳитни муҳофаза қилиш давлат қўмитаси томонидан Орол денгизининг қуриган тубида 500 минг гектар ўрмон барпо этиш лойиҳасидир. Шу пайтгача яратилган яйловлар бунинг имкони борлигини кўрсатмоқда. Яқин уч йилда яна 500 минг гектар майдонда ўрмон барпо этилиши Оролбўйидаги экологик ва иқтисодий ҳолатни анча яхшилайди. Туз учиши ва ернинг шўрланиши камайиб, чорвачилик учун улкан озуқа манбаи яратилади.\nДавлатимиз раҳбари мазкур режаларни маъқуллаб, уларни тез вақтларда амалга ошириш ва янада ривожлантириш учун зарур кўмак берилишини таъкидлади. Мўйноқнинг мавжуд салоҳияти, табиий имкониятларидан фойдаланиб, керакли маҳсулотлар ишлаб чиқариш бўйича топшириқлар берди.\nМасалан, Мўйноқда қамиш кўп. Уни қайта ишлайдиган корхоналар ташкил этиб, бозорбоп қурилиш материаллари тайёрлаш, ёшларни иш билан таъминлаш мумкин. Ҳудуднинг яна бир имконияти – сув ҳавзалари. Уларда балиқчиликни ривожлантириш, балиқни қайта ишлаб сотиш орқали оилаларга барака киради.\nМўйноқда чорвачилик, айниқса, эчкичиликни ривожлантириш ҳам мумкин. Эчки ҳар қандай муҳитга яхши мослашади, озуқа танламайди. Унинг жунидан кундалик эҳтиёж товарлари тайёрлаб сотиш хотин-қизлар учун иш ўрни бўлади.\nОрол фожиасидан энг кўп зарар кўрган асли шу – Мўйноқ аҳолиси, деди Шавкат Мирзиёев. Уларнинг сабр-қаноати, ватанпарварлиги, меҳнаткашлиги учун раҳмат айтишимиз, шунга муносиб хизмат қилишимиз керак.\nШу боис Президентимиз келгуси икки йилда Мўйноқда 20 та кўп қаватли уй қуриш, янги шаҳарча барпо этиш бўйича топшириқ берди. Бу ерда замонавий шаҳарсозликдаги барча янгиликларни жорий этиш, намунавий инфратузилма яратиш зарурлигини таъкидлади.\nЭкология музейи залида маҳаллий аҳоли вакиллари билан бўлиб ўтган мулоқотда ана шу улкан режалар ҳақида сўз борди. Шавкат Мирзиёев Мўйноқ ривожида янги давр бошланиши, замонавий уй-жойлар ва корхоналар қурилиши, туман ёшларининг олий ўқув юртларига кириши учун имтиёзлар берилишини таъкидлади. Ўзбекистон Президентининг ташрифи, туманни ҳар томонлама ривожлантиришга қаратаётган эътибори мўйноқликларга катта қувонч бағишлади.\nДавлатимиз раҳбари Қанликўл туманида барпо этилган «Kanteks invest» тўқимачилик корхонаси билан танишди.\nПрезидентимизнинг 2017 йил январь ва декабрь ойларида Қорақалпоғистон Республикасига ташрифи чоғида Қанликўл туманида йирик тўқимачилик корхонаси ташкил этиш лойиҳаси тақдим этилган эди. Ўтган вақт мобайнида корхона учун 10 гектар ер ажратилиб, бунёдкорлик ишлари бошлаб юборилди. Корхонани барпо этиш енгил саноат маҳсулотлари ишлаб чиқаришда тажрибали бўлган «Kanteks invest» МЧЖ томонидан амалга оширилди. Натижада яйдоқ ерда замонавий тўқимачилик фабрикаси қад ростлади.\nАйни пайтда корхонага Германия, Швейцария, Туркия ва Ҳиндистондан сўнгги русумдаги тўқимачилик дастгоҳлари келтирилиб ўрнатиш ишлари олиб борилмоқда.\nЛойиҳа қиймати 38,7 миллион АҚШ доллари бўлган корхонани келаси йил биринчи чорагида ишга тушириш мўлжалланган. Бу ерда дастлабки босқичда йилига 11 минг тонна сифатли ип-калава ишлаб чиқарилади. 2020 йилда рўёбга чиқариладиган навбатдаги босқичда тўқимачилик матоси тайёрлаш, 2021 йилда амалга ошириладиган учинчи босқичда бўяш ва тайёр кийим-кечак ишлаб чиқариш йўлга қўйилади.\nКорхона тўла қувват билан ишлай бошлагач, йилига қиймати 25 миллион АҚШ долларидан зиёд маҳсулотни экспорт қилиш имконияти пайдо бўлади.\nДавлатимиз раҳбари корхонанинг ишлаб чиқариш биноси, тўқимачилик дастгоҳларини кўздан кечирди, таъсисчилар билан суҳбатлашди.\n650 га яқин киши иш билан таъминланадиган фабрика учун бугунги кунда ишчилар танлаб олиниб, шу ернинг ўзида ташкил қилинган ўқув марказида ўқитилмоқда, шунингдек, бошқа ҳудудлардаги корхоналарда билим ва малакаси оширилмоқда.\nШу ерда Қорақалпоғистон Республикасини ривожлантиришга қаратилган иқтисодий лойиҳалар тақдимоти ўтказилди.\nҚорақалпоғистон Республикасида ип-калава экспортини камайтириш, жинси матоси, момиқ сочиқ ва бошқа тайёр маҳсулотлар ишлаб чиқаришни кенгайтириш, экин майдонларини кластерларга бериш, ҳосилдорлик ва рентабеллик даражасини ошириш ҳақида сўз борди. Қизилмия ва бошқа доривор ўсимликлар етиштириш ва қайта ишлаш ташкилотлари уюшмасининг амалга оширилаётган инвестиция лойиҳалари, жумладан, ноябрь ойида фаолият бошлаган “Lanko Miya” МЧЖ қўшма корхонасида қизилмия экстрактидан Европа бозори учун мўлжалланган қандолат маҳсулотлари, шоколад учун ингредентлар ишлаб чиқариш лойиҳаси давлатимиз раҳбарида катта қизиқиш уйғотди. Қорақалпоғистонда қизилмия плантацияларини кўпайтириш, хорижий шериклар билан водород-пероксид заводини ишга тушириш, инвесторлар учун божхона тўлови, маҳсулотни стандартлаштиришни енгиллаштириш, “Нукус-фарм” ЭИЗда инвестиция лойиҳаларини амалга ошириш юзасидан тавсиялар берилди.\nЎзбекистоннинг Хитой, Жанубий Корея, Япония, Кувайтдаги элчихоналари томонидан ушбу давлатлар билан амалга оширилаётган лойиҳалар тақдимотнинг эътиборли жиҳати бўлди. Президентимиз топшириғи асосида элчиларимиз томонидан ушбу мамлакатлар билан Қорақалпоғистонда йирик лойиҳаларни амалга оширишга киришилгани, жумладан, жалб қилинаётган инвестициялар ҳисобига замонавий автоматлашган цемент ва лок-буёқ заводлари ишга туширилиши ва бошқа катта ҳажмли лойиҳаларни татбиқ этишга киришилгани қайд этилди.\nҚорақалпоғистон келгуси 2-3 йилда бутунлай ўзгариши керак. Элчилар келиб, бу ерда уй-жой, йўл инфратузилмаси, таълим, ижтимоий соҳа, сув таъминоти каби йўналишлар бўйича инвестиция лойиҳаларига таклифлар бериши зарур. Энг муҳими, ушбу ишларнинг самараси қорақалпоғистонликлар ҳаётида сезилиши керак, деди давлатимиз раҳбари.\nШавкат Мирзиёев қурилиш материаллари ишлаб чиқариш, қишлоқ хўжалигини ривожлантириш, балиқчилик, паррандачилик, чорвачилик, узумчилик кластерлари ташкил этиш ҳисобига ушбу тармоқларни ривожлантириш, хориждан тўғридан-тўғри инвестициялар жалб қилишни кўпайтириб, истиқболли лойиҳаларни амалга ошириш, ҳудуднинг экспорт салоҳиятини юксалтириш юзасидан мутасаддиларга зарур кўрсатмалар берди.\nҚорақалпоғистон Республикасида аҳоли саломатлигини муҳофаза қилишга алоҳида эътибор қаратилиб, янги замонавий тиббиёт муассасалари бунёд этилмоқда, мавжудлари реконструкция қилинаётир.\nБу борада Оролбўйи аҳолисига кўрсатилаётган тиббий хизмат сифатини янада яхшилаш мақсадида амалга оширилаётган 2017-2018 йилларга мўлжалланган инвестиция дастури муҳим аҳамият касб этмоқда. Жумладан, мазкур дастур асосида 36 объектда 84 миллиард сўмликдан зиёд иш бажарилди, 2,8 миллион долларлик замонавий тиббий асбоб-ускуналар келтирилди. 2 минг 365 шифокор Тошкент врачлар малакасини ошириш институтида, 53 шифокор хорижда малака оширди. 72 замонавий автотранспорт воситаси келтирилди.\n“Қўнғирот” овул фуқаролар йиғинидаги 23-оилавий поликлиника ҳам жорий йилда реконструкция қилинди. УТТ, ЭКГ, биокимёвий анализатор каби замонавий тиббий жиҳозлар билан таъминланди.\nШавкат Мирзиёев мазкур оилавий поликлиникада яратилган шароитлар билан танишди.\nМуассаса «Қўнғирот», «Шуманай”, «Қангли» овул фуқаролар йиғинлари аҳолисига хизмат кўрсатади. Поликлиникада 5 ўринли стационар ва тез тиббий ёрдам кўрсатиш шохобчаси ташкил этилган. Аёллар маслаҳатхонаси, ижтимоий дорихона, фитобар аҳоли хизматида.\nПрезидентимизга мобиль офтальмологик клиника фаолияти ҳақида ҳам маълумот берилди. “Isuzu” автобусида ташкил этилган ушбу мобиль клиника кўз касаллигига чалинган беморларни жойларда чуқур текширувдан ўтказиш ва даволашда муҳим аҳамият касб этади.\nШавкат Мирзиёев аҳоли саломатлигини мустаҳкамлаш борасидаги ишлар изчил давом эттирилишини, айниқса, хотин-қизлар ва болалар соғлиғи учун барча шароит яратилишини таъкидлади.\nПрезидентимиз Қўнғирот туманидаги “Wunderkinds in Kungirad” мактабгача таълим муассасасида бўлди.\nДавлатимиз раҳбари фарзандларимиз тарбиясининг биринчи ва муҳим бўғини – мактабгача таълим муассасалари фаолиятини такомиллаштиришга доимий эътибор қаратиб келади.\nҚўнғирот тумани «Қўнғирот» овул фуқаролар йиғини ҳудудида жойлашган «Wunderkinds in Kungirad» давлат-хусусий шериклик асосидаги мактабгача таълим муассасасига 90 дан зиёд бола қамраб олинган.\nМазкур боғча жорий йил 7 ноябрь куни фаолият бошлаган. Тадбиркор Дилноза Абдуллаева март ойида ҳудуддаги ташландиқ бинони «ноль» қийматда олиб, уни замонавий мактабгача таълим муассасасига айлантирди. Бунинг учун «Ўзсаноатқурилишбанк»дан 1,5 миллиард сўм кредит ажратилди. 500 миллион сўм ўз маблағини сарфлади. Боғчада болаларга рус, инглиз тиллари интерфаол усулларда ўргатилади. Спорт тўгараклари мавжуд.\nДавлатимиз раҳбари боғчада болаларга яратилган шароитлар билан танишди, ходимлар билан мулоқот қилди.\nФарзандларимизни болалигидан соғлом, ақлли қилиб тарбияласак, эртага мактабга билимли ёшлар келади. Мактабни ўқувчилар ҳар томонлама билимли бўлиб битирса, институтларимизга илм-маърифатли, маънавиятли ёшлар боради, мамлакатимиз учун яхши кадрлар етишиб чиқади. Шунинг учун мактабгача таълим доим диққатимиз марказида бўлиши керак, деди Шавкат Мирзиёев.\nПрезидентимизга Қорақалпоғистонда мактабгача таълим тизимини ривожлантириш бўйича амалга оширилаётган ишлар ва кўзда тутилаётган лойиҳалар тўғрисида маълумот берилди.\nДавлатимиз раҳбарининг Қорақалпоғистон Республикасига ташрифи давом этмоқда.


Льюис Ҳэмилтон Австрия Гран-присида ғалаба қозонди\n17:44 / 04.07.2016\nАвстриянинг Формула-1 бўйича Гран-присини Льюис Ҳэмилтон ютиб олди. Пойганинг сўнгги даврасида у билан жамоадоши Нико Росберг ўртасида тўқнашув юз берди. Натижада Росберг машинасининг олд антиқаноти узилган. Шу сабаб, у секинлашиб, тўртинчи бўла олди.\nАвстриялик Макс Ферстаппен иккинчи, Кими Райкконен учинчи бўлишга муваффақ бўлди.\nАнча вақт етакчилардан бўлиб келган Себастьян Феттель пойга ўрталарига келиб, уни тарк этишга мажбур бўлди. Старт тўғри йўлида унинг ғилдираги портлаб кетиб, Ferrari трасса четидаги ҳимоя тўсиғига бориб урилган.\nДаниил Квят, Масса, Хюлькенберг, Алонсо ва Перес ҳам турли техник сабабларга кўра, пойгани муддатидан аввал тамомлашга мажбур бўлишди.


Асрор Ғофуров шартнома имзолади!\n9 февраль, 2021, 22:15\nФутболчи бир қарорга келди.\n“Сурхон” клуби сафида сезиларли ўзгаришлар рўй берди. Айниқса, ўтган йилги таркибда тўп сурганларнинг катта қисми жамоани тарк этишди. Шу сабабли бу мавсумда “Сурхон” таркиби янгиланмоқда.\nАйни пайтда клуб етакчиси сифатида Асрор Ғофуров тилга олинмоқда. У қишки йиғин бошланганидан бери “Сурхон” жамоаси билан бирга. Аммо уни ҳам фаолиятини бошқа клубда давом эттириши мумкинлиги борасида хабарлар йўқ эмасди. Чунки клуб билан тузган шартномаси тугаганди.\nБу борада Асрор Ғофуров бир қарорга келди. Sports.uz сайтига маълум қилишича, у “Сурхон”да қолишга қарор қилган ва клуб билан бир йиллик шартнома имзолади. Ҳозирда ушбу футболчига сардорлик боғичи ҳам топширилган. Ўтган мавсумда “Сурхон” таркибида 25 та учрашувда майдонга тушган.


Ўзбекистон уч ой ичида Швейцарияга $1,3 млрд миқдорида олтин сотган – mulkdor.com\nJune 27 2018, 04:06 ИқтисодЎзбекистон\n2018 йилнинг биринчи кварталида Ўзбекистоннинг экспорт хажми – $2,9 млрд.ни ташкил этди, ундан $1,3 млрд миқдордаги олтин Швейцарияга жўнатилган. Ўзбекистон Марказий банки шу ҳақда маълумот беради.\nОлтин қатори экспортдан ўрин олган асосий товарлардан бири – табиий газдир. У $487,2 млн.га сотилган. Иккала товарнинг сотув хажми умумий экспорт суммасининг 61 фоизини ташкил этади. Ўзбекистон маҳсулотларининг 49 фоизини Швейцария сотиб олган. Хитойга қилинган экспорт умумий савдонинг – 15% , Россия -13%, Қозоғистон -7 %, Туркия – 6% ва Афғонистон – 4 фоизини ташкил этади.\nЎзбекистоннинг импорт хажми – $3,6 млрд.ни ташкил этган. Импортнинг асосий қисмини нефть ва нефть маҳсулотлари – $186,5 млн, дори дармонлар – $184,7 млн, эҳтиёж қисм ва транспорт воситалари жиҳозлари – $141,9 млн, шакар – $131,6 млн, металлопрокат – $120,4 млн, шунингдек, текстиль жиҳозлари – $91,7 млн.ни ташкил этган. Ўзбекистон импортининг асосини Россия – 26%, Хитой– 23%, Қозоғистон – 10%, Жанубий Корея – 8%, Туркия – 7%, Литва – 6%, Германия – 5 фоизини эгаллаган.\nШвейцариядаги олтин мамлакатнинг кризис ҳолатида асосий ролни ўйнайдиган муҳим омилдир. Мазкур мамлакат олтин захиралари бўйича дунёда еттинчи ўринни эгаллайди. Лекин шунга қарамасдан, кейинги йиллар бу ерда олтин захираси хажми анча камайган. 2000 – йилдан 2008 – йилгача Швейцария 1500 тонна олтин сотган. 2017 йил октябрь ҳолати бўйича мамлакатнинг олтин захираси 1040 тоннани ташкил этган. Таққослайдиган бўлсак, 2018 йил 1 январь ҳисобига кўра, Ўзбекистон 336 тонна олтин захирасига эга бўлган. Аввали хабар берилганидек, 2017 йил Ўзбекистоннинг олтин захираси 6,23 фоизга ортган ва $28,077 млрд ташкил этган. Монетар олтин хажми $12,256 млрд.дан (2016 йил) $14,034 млрд.гача ортган.\n“давлатнинг арзонроқ унини олиш учун кун ...\n"Мана бундай навбатни кўрганмисиз? Даҳшат! Бу Хоразм шаҳрида давлат томонидан арзонлаштирилган нархда сотиладиган унга тўпланган навбат. Мен навбатимни 1-2 кун кутсам ...\nЖамиятJune 14 2017, 04:06


Омадли ва бой бўлишингизга ҳалақит қиладиган баҳоналар | LifeHaq.uz\nМуваффақият сари йўл машаққатли бўлиши мумкин, аммо ҳеч уни ўрнингизга босиб ўтмайди. Ҳаётингиз учун фақат ўзингиз масъулдирсиз. Шунинг учун баҳоналар изламасдан ҳаракат қилинг.\nОмадга эришишда сизга тўсқинлик қиладиган ягона одам, бу – ўзингиз. Жамият ҳам, давлат ҳам ва яна кимлардир ҳам эмас. Табиийки, айримларимизда, масалан бадавлат ота-онанинг фарзандида аввалданоқ имкониятлар кўпроқ бўлади. Бироқ, шунга қарамай ҳар бир инсон ўз мақсадига эришиши мумкин. Бунинг учун олға интилишга йўл бермай турган ҳаёлларни йўқотиш керак.\n1. “Омадга эришиш учун олий маълумотли бўлишим керак”\nАсло. Қимматли дипломлар фақатгина кунига 8 соат давомида кимгадир меҳнат қиладиган иш ҳақида орзу қилсангизгина керак бўлади. Агар ўз ишингизни очсангиз ўзингизга ўзингиз бошлиқ бўласиз.\nБизнесни олий маълумотсиз ҳам юритса бўлади. Facebook асосчиси Марк Цукербергни бир ёдга олинг. У энг машҳур ижтимоий тармоқни яратиш учун Гарвардни ташлаб кетган. Цукерберг қўлидан келадиган ва яхши кўрадиган иши билан шуғулланган ва бу унинг бойиб кетишига ёрдам берди. Университет автоматик тарзда ақллироқ бўлиб қолишингизга кафолат бермайди. Мустақил таълим ҳам кўпинча анча самаралироқ натижа кўрсатади.\n2. “Вақтим йўқ”\nОдамлар кўпинча омадсизликларига айнан шуни баҳона қиладилар. Бутун дунёда ҳақиқатдан ҳам бир дақиқа бўлсада бўш вақти бўлмаган одам топилмаса керак. Компьютер ўйинларини ўйнаш ёки янгиликлар тасмасини кўриб чиқиш ўрнига севган машғулотингиз билан шуғулланинг. Бугунги хобби эртага муваффақиятли бизнесга айланиши мумкин. Тўғри, баъзан дангасалик устун келади.\nЛекин, мақсад томон ҳар куни кичкина қадамлар билан бўлсада ҳаракат қилсангиз натижада қатъият учун мукофот оласиз.\n3. “Энди жуда қарилик қиламан”\nМиянгиз ҳали ҳам ишлаб турибди. Ҳали ҳам вақтингиз бор. Тирик экансиз, истакларга эришиш мумкин. Ўқишнинг эрта-кечи йўқ. Ҳаттоки 20 ёш анча ортда қолган бўлса ҳам, бу қўл қовуштириб ўтиришга баҳона эмас.\n4. “Бу жуда қийин. Нимадан бошлашни билмайман”\nБошлаш ҳар доим қийин. Ташаббус кўрсатинг. Фойдали маълумот изламай туриб янги нарсани ўргана олмайсиз. Сизга керакли соҳани яхши биладиган мутахассислардан ёрдам сўранг.\nСаёҳатда энг қийини, бу – уйдан чиқиш. Шунчаки бошланг. Кейин қўрқувларингизни табассум билан ёдга оласиз.\n27/12/2020 11:00:00 27 0 Манба: lifehacker.ru


«Эркак бўлиш керак». Санжай ундан муаллифлик ҳуқуқини талаб қилган шоирга мурожаат қилди - ShouBiz.uz\nЯнгиликлар 13:50 | 9.2.22\n«Эркак бўлиш керак». Санжай ундан муаллифлик ҳуқуқини талаб қилган шоирга мурожаат қилди\nХонанда Россияга кетиши мумкинлигини айтди\nХонанда Санжай Instagram саҳифасида ундан муаллифлик ҳуқуқини талаб қилган шоирга мурожаат қилди.\nСанжай қўшиқни куйлашдан олдин Усмон Аъзим билан гаплашганда, шоир муаллифлик ҳуқуқини Шерали Жўраевга сотганини айтган. Шунингдек, хонанда ижтимоий тармоқларда судда ютқазиб, жаримага тортилгани ҳақидаги хабарларга муносабат билдирди. Хонанданинг сўзларига кўра, судга апелляция берган. Бу иш яна кўриб чиқилгандан кейин аниқ жавоб бўлишини айтди.\n«Ассалому алайкум, азиз дўстлар, мухлислар ва бутун ўзбек халқи. Менинг ҳозирги мурожаатим Ўзбекистонда яшайдиган барча ака-ука, опа-сингилларимизга. Азиз дўстлар, ватандошлар, қачонгача биз бу юртда бир-биримизни кўролмай, бир-биримизнинг оёғимизга болта уриб яшаймиз? Кимдир йиқилиб тушса, ўлганга чиқариб юборилади. Ҳамма эмас. Гап эгасини топади. Мен айтмоқчи бўлган гапим, ‘Карвон’ қўшиғига суд бўлди, Санжарга фалон сумма жарима қўйилибди’, деб айтяпти. Тўғри суд бўлди. Шундай жарима қўйилди лекин ҳали суд тугагани йўқ. Суд тугамасдан туриб, ҳар хил бўлар-бўлмас блогерлар турли маълумотларни чиқариб ташлаяпти. Биз апелляцияга берганмиз. Худо хоҳласа яна суд бўлиб, бу нарсалар кўриб чиқилади. Ундан кейин қандайдир жавоб бўлиши мумкин. Ҳозир айтмоқчи бўлганим, баъзи бир шоирларга. Гап бўлиши мумкинмас. Зўр шоирсиз. Усмон Аъзим Ўзбекистон халқ шоири ҳисобланади. Лекин сизлар шеърнинг у томонини ҳам бу томонини ҳам кўринг. Бу шеър ёзилганига 40 йил бўлибди. Уни Усмон Аъзим ёзганми ёки бошқами шахсан менга қоронғу. Чунки мен Усмон Аъзимга телефон қилганимда, Санжар ака муаллифлик ҳуқуқлари Шерали Жўраевга сотилган деб айтган. Одам эркак бўлиши, бир гапда туриши керак. Мен телефон қилиб гаплашганимда, ‘Мен бу қўшиқни унга сотганман’, деб айтган», — дейди хонанда.\nСанжай тақинчоқларини сотаётгани ҳақида хабар берган. Бироқ 1-2 соат ичида олиб ташлаган. Хонанда буни яқинлари ва атрофидагиларни синаб кўриш учун қилганини айтди. Саржар Жавбердиев яна Россияга қайтиб кетишини мумкинлигини таъкидлаб, бунга оз вақт қолганини маълум қилди.\n«Иккинчидан, кеча мен ўзим ва атрофимдагиларни текшириш учун тақинчоқлар сотилади дегандим. 1-2 соатдан кейин олиб ташладим. Менга ким дўст, ким душман, ким яқин, ким ҳақиқатдан ҳам оғир кунда қўлини тута оладиган инсонларим борми ёки йўқлигини билмоқчи эдим. Ўзим учун билиб олдим. Лекин баъзи бир блогерлар, Instagram’даги каналлар ‘Санжай судда ютқазгани учун пули етмабди. Жаримани тўлаш учун тақинчоқларини сотаяпти’, деган гаплар чиқаряпти. Азиз, ватандошлар Алҳамдулиллаҳ мусулмонман. Агар мен ҳақиқатдан ҳам шу нарсани сотаман десам, уни бу ёққа чиқариб эмас, индамай сотардим. Мен айтган ‘Карвон’ қўшиғини нечта миллат айтиб чиқди. Мен ўзбек тилида бутун дунё куйлайди деб айтгандим. Африка, Европа, Америка, Россия, Корея, Япониядан ‘Карвон’ қўшиғининг мен айтган вариантини куйлаб чиқди. Ҳеч ким Шерали Жўраевнинг вариантини айтиб чиқаётгани йўқ. Мен бошқа давлат вакилларини айтяпман. Бу билан ‘Мен зўрман’, демоқчи эмасман. Шоир хурсанд бўлиши керакми? Унинг шеъри бутун дунёда айланяпти. Сен судда мендан пул олишинг керакми? Агар гап пулда бўлса, мен ўша пулни судсиз ҳам элтиб бераман. Одамда одамгарчилик бўлиши керак. Ўзбек эстрадасида қанча қўшиқ ўғирланган. Ҳаммаси мусиқа олиб, ўзбекча сўз қўйиб айтиб чиқяпти. Нимага ҳеч ким судга бермайди. Ўзбек тилидаги шеърни ўзбек бўлиб олиб айтдим. Мен шу шеърнинг рухсатини оламан деб 2 йил Жўраевларнинг орқасидан юрганман. Лекин шу нарса бўлмади. Биринчидан, мен бу шеърни Усмон Аъзим ёзганми, йўқми билмаганман. Агар билганимда, менга Жўраевларнинг орқасидан юришим нима кераги бор эди. Ўзбекистонда шеър 100-200 доллар туради. Лекин мен телефон қилганимда, муаллифлик ҳуқуқини Жўраевларга сотганман деган. Ҳозир шароит бўлиб қолганда, мендан соққа қилишди. Агар судда ютсангиз, ҳалолингиз бўлса, ҳақиқатдан ҳам 40 йил олдин ёзган шеърингиз учун шундай нарса қилаётган бўлсангиз, олинг. Азиз ватандошлар, сизлардан илтимос менга сизларнинг қўллаб-қувватлашингиз керак. Мен ижод қиляпман. Шеърни олган бўлсам ҳам мусиқасини ўзим яратганман. Шеър ёзишга қараганда, мусиқа басталаш қийинроқ. Ўзим ҳам шеър ёзаман. Мен ‘Карвон’нинг бу даражада хит бўлиб кетишини билмаганман. Кимдир 3 ойда унутилиб кетади деганди. 3 йилдан бери шу қўшиқ учун суд бўляпти. Бу тарихда қоладиган қўшиқлардан. Сизлардан илтимос, менинг YouTube, Telegram каналларимга обуна бўлинг. Менинг пул топадиган бошқа жойим йўқ. Мен тўйларга ҳам кўп чиқмайман. Яхши ҳам бир-иккита ишларим бор. Улардан пул топаман. Бўйнимгача қарзим бор. Кредитларим бор. Лекин мен нолимаяпман. Ижод қиляпман. Ҳеч бўлмаса, ишлашимга ҳалал берманг. Менинг бошқа гапим йўқ. Менимча Россияга кетсам керак. Бунга оз вақт қолди», — дейди Санжай.\nЮлдуз Усмонова судда ютқизиб, жаримага тортилди\nЮлдуз Усмонова муаллифлик ҳуқуқини талаб қилган шоирни «шоир ахлатий» деб атади — видео\nЭслатиб ўтамиз, аввалроқ Нафасий Жўраевлар оиласидан узр сўраганди. Хонанда обуначиларидан «Қоракўз» қўшиғини айтиб беришни сўрамаслигини илтимос қилган.


Бугунги кунда юртимизнинг деярли барча вилоятлари ўзининг катта-кичик кластерларига эга. Давлатимиз раҳбари бу тизим барча туманларда аграр соҳани жадал ривожлантиришнинг «локомотиви» бўлиши кераклигини таъкидлаб ўтганди. Қишлоқ хўжалиги соҳасида замонавий бозор муносабатларини кенг жорий этиш мақсадида пахта-тўқимачилик кластерларини ривожлантиришга алоҳида эътибор...\nИнновацион фармацевтика кластери қурилиши бошланди\n“Туркманбоши” портида ўн кун қолиб кетган қишлоқ хўжалиги техникалари Тошкент вилоятига келтирилди\nТуркиянинг “Agros Makina” ва “Atespar” (Agromaster) компанияларида қишлоқ хўжалиги техникалари, жумладан, чигит экиш сеялкалари ҳам ишлаб чиқарилади.\nБугунги шароит шу юрт фарзанди бўлган ҳар бир инсонни янада масъулиятли бўлишга ундамоқда. Ҳеч кимнинг жим қараб туришга ҳаққи йўқ. Агар қўлидан келса, имконияти бўлса, пандемияга қарши курашиш учун ёрдам берса нур устига нур. Зеро, бугун озиқ-овқат хавфсизлиги бутун дунё...\nҚишлоқ хўжалиги техникалари нега янгиланмоқда?\nБиргина Каттақўрғон туманида ўтган йилдан бошлаб соҳани техник ва технологик жиҳатдан модернизация қилиш, илм-фан ва инновацион ғояларни жорий этиш борасида бир қатор лойиҳалар амалга оширилмоқда. Соҳа ривожи учун 19 та замонавий пневма сеялка, 32 та культиватор, 10 та ҳайдов, 20...\nShowing 121-138 of 467 items.


Навоий ўз фаолиятини, жумладан, адабий ижодини миллатнинг ривожига, унинг -келажаги порлоқ бўлишига қаратди. У асарларида ўзининг фалсафий қарашларини -талқин этиш билан бирга, ахлоқий мавзулар, жамият ҳақидаги сиёсий, ижтимоий фикрларини ўртага ташлади.\nАлишер Навоийнинг ижтимоий-сиёсий қарашларининг марказий ғоясини адолат ташкил этади, десак, янглишмаймиз. Чунки олам уйининг ободлиги, жамият ҳаётининг фаровонлиги адолат асосига қурилади. Навоий асарларида “адолат” сўзидан кўра “адл” сўзи кўпроқ қўлланган. Бу икки сўз маънодош бўлиб, ҳозирги кунда аксинча, “адл” сўзидан кўра “адолат” сўзи кўпроқ ишлатилади.\nНавоий адолатли, инсофли бўлиш талабини, биринчи навбатда, ўзига қўяди. Хусусан, “Лисон ут-тайр” асарининг муножот қисмида шундай дейди:\nАдлу эҳсонингға хос этгил мени,\nНафси золимдин халос этгил мени.\nҲақни ноҳақдан, чинни ёлғондан ажратиш адолатнинг муҳим шартларидан бири -эканлигини назарда тутиб,\nАдли бирла равшан этти ғарбу шарқ, —\nАдолат қилишнинг қанчалик эзгу амал, савобли иш эканлигини Навоий қуйидаги байтда юксак бадиий маҳорат билан ифодалаб берган:\nКи, адл ичра ўтганга бир соати,\nЭрур беҳки, жинну башар тоати.\nЯъни бир соатлик адолат инсон ва жинларнинг тоат-ибодатидан афзалроқдир. Ёки:\nГуноҳинг бағишланди буду набуд.\nЯъни агар сенинг томонингдан адолат содир этилса, қилган ва қилмаган гуноҳларинг кечирилади.\nҲазратнинг “Назм ул-жавоҳир” асарида қуйидаги рубоий келтирилган:\nЯъни адолат қилгинки, бу халқ ҳаётининг мазмунига айланиб, турмуши фаровон бўлсин, адолат кимнинг сифати бўлса, у яхши инсондир, мамлакатда адолат устун бўлса, адолат билан мамлакат мустаҳкам бўлади.\nАлишер Навоий адолат, диёнат ва инсоф каби юксак қадриятларни ўз асарларида -тарғиб қилиш билангина чекланмаган, балки ўзининг бутун умри давомида адолат билан иш кўрган. Бу ҳақда Навоийга замондош бўлган кўплаб тарихнавислар ўз асарларида маълумотлар берганлар. Хусусан,\nXV-XVI асрларда яшаб ўтган машҳур тарихнавис ўиёсиддин Хондамир ўзининг “Макорим ул-ахлоқ”, яъни “Яхши хулқлар” асарида Алишер Навоий ҳақида шундай дейди:\n“Ул ҳидоят ва иқбол осмонининг қуёши болаликдан катта бўлгунча дунёдан енг -силкиган, ўткинчи дунё молига муҳаббатнинг заррасини ҳам этагига юқтирмаган, -талабгор нафсни қийин ва чидаб бўлмайдиган ишларни бажаришга маъмур қилган, ҳавою ҳавас оти жиловини риёзат билагининг кучи билан тортиб турган... Мамлакат жилови Султон Ҳусайн Бойқаронинг қўлига ўтгандан кейин, ул зотнинг ота-боболари бу подшоҳ яқинлари жумласидан бўлганликлари учун, ул ҳазратни назарлари остига олиб, олий мансабларни қабул қилиш ва давлатни идора қилиш ишларига таклиф қилди. Ҳидоят йўлидаги Амир Алишернинг шариф хотири фақр ва фано йўлини ушлашга мойил бўлганлигидан, ҳарчанд бу каби машғулотга киришишдан бош тортса ҳам, Султони соҳибқирон қаттиқ қисташни орттира берди ва “Дунё ишини тартибга солиш ва давлат ишини бажариш сенинг раъйингга қаратиб қўйилган. Сенинг қарорсиз қаламингдан мамлакат барқарор бўлади”, деган сўзларни айтди. Навоий амирлик тахтини ва ҳукумат маснадини ўзининг муборак қадами билан зийнатлади ва жабру жафога чек қўйиб, адолат ва инсоф эшикларини инсоният юзига очиб қўйди.\nБир куни Амир Алишер Фасиҳиддин Соҳиб билан шахмат ўйнамоқда эди. Шу пайтда Амир Бурҳониддин Атоулло кириб келди. Навоий кўнгил сўраш йўли билан, қаердан ташриф буюрдилар ва нима ишлари бор, деб сўради.\nУ ҳар куни шаҳардан Ихлосия мадрасасига қатнашдан қутулиш учун унинг атрофидан уч минг динорга ҳовли олмоқчи бўлганини, бироқ бир амалдор ўртага тушиб, устига бир оз қўшганини, сотувчи эса жойни унга сотмоқчи эканлигини ва Навоийнинг -мулозимлари унга ҳовлини сотиб олишдан воз кечиши ва Атоуллога қолдириши тўғрисида бир қоғоз ёзиб беришларини сўрайди.\nАлишер бу сўзларга жавоб бермай, шахмат ўйнашни давом эттирди. Арзга келган киши ташвишланиб, бу илтимосим олийҳазрат кўнглига оғир тушди, деб гумон қилди. Шахмат ўйини тамом бўлгач, Навоий у зотга хитоб қилиб, “Агар фақир майдони кенг, иморати кўп, ҳавоси гўзал ва суви ширин, мадрасага яқин ҳовлини сизга тортиқ қилса муносиброқ бўладими ёки ўша ўзингиз айтган ҳовлини олиб беришга ҳаракат қилинсинми?” деди. У жаноб бу сўзни эшитиб хурсанд бўлиб кетди.\nЎша вақтларда улуғ мартабали Мавлоно Муҳаммад Муиннинг ҳовлиси Амир Алишер девонига тааллуқдор бўлган эди. Ҳақиқатан, кўнгил очар ва хушҳаво бир жой эди, ўша жойни у жанобга инъом қилиб, мақсадини ҳосил қилди.\nДемак, Навоий адолатпарварликни фаол тарғиб қилиш билан бир қаторда, ўзларининг адолатпешаликлари билан ҳам бошқаларга ўрнак бўлган экан.\nБиз яшаётган юрт келажаги, халқимизнинг фаровон турмуш кечириши, тинчлик ва осудаликни сақлаш мақсадида бугун жамият ҳаётининг барча соҳасида адолат қарор топмоқда. Бинобарин, Президентимиз Шавкат Мирзиёев давлат идораларининг халққа хизмат қилиши лозимлигини ҳар доим таъкидлаб, бу борада амалий ташаббус кўрсатмоқда. Бундай хайрли ҳаракатлар фуқароларимизни қонунларга итоат этиш, масъул раҳбарлар, давлат хизматчиларининг қонунлар ижросини таъминлаш борасида фаол бўлишларини талаб қилади. Зеро, адолат қонун устуворлигидадир. Энг муҳими, мазкур масалада келажагимиз пойдевори бўлган ёшларимизга, аввало, ўзимиз ўрнак бўлмоғимиз лозим, токи улар адолатнинг, албатта, тантана қилишини, ундан ўзлари ва ўзгалар учун мислсиз манфаат ҳамда фойда ҳосил бўлишини ёдда тутиб, Навоийнинг ушбу сўзларини -дилларига тугишлари айни муддаодир:\nАдл ила олам юзини обод қил,\nМазкур рукндаги бошқа мақолалар: « «Улуғ муддао берса...»\t«Агар бўлса бу йўлда умрим талаф» »


20:07 / 17.09.2021 | Bek Mirzo | 239\nАссалому алайкум! Азалдан момоларимиз сурпа очиб ун буғдой пахта ёғ қўйиб қамишдан ингичка чўпчалар кесиб учига пахта ўраб мой суриб уни ёққанлар ва олов сўнгунича Қурʼон оятларидан ўқиб унга сиғинишган. Озгина парча: Аввало Аллоҳ га сигиндим кейин Пайғамбаримиз Муҳаммад с.а.в га сигиндим кейин палонча авлиёга сигиндим кейин пистонча додамни руҳларига сигиндим ... Деб улардан ёрдам сорашади. Олов ўчгач кулидан олиб уёқ буёқларига (Масалан хомиладор бўлса қорнига) пешонасига юрак устига суртиб қуйишади. Бундан уларни қайтаришга қанчалик уринмай мандан исбот талаб қилишади. Нечи йиллик буни қилганлар ахмоқ сан иқлими деб койишади. Айтингчи ё ноҳақманми? уларни Бундан қайтарувчи бирор далил бўлса менга айтинг у билан ман уларни ширкдан қайтарай. Кўра била туриб яқинларимни гуноҳ қилишларига чидаб туролмайман\n– Ва алайкум ассалом! Аллоҳ субҳанаҳу ва таоло “Фотиҳа” сурасининг 4-оятида шундай деб марҳамат қилади:\n«Сенгагина ибодат қиламиз ва фақат Сендангина ёрдам сўраймиз».\nБизда «ибодат» деганда фақат намоз ўқиш, рўза тутиш, зикр, Қуръон қироати каби нарсалар тушуниладиган бўлиб қолган. Тўғри, булар улкан ибодатлар, лекин аслида Аллоҳга манзур бўлган ҳар бир иш ибодатдир. Демак, инсон ўз ҳаётида Аллоҳнинг айтганини қилиб юрса, ибодатда юрган бўлади. Аллоҳ ҳалол ризқ топ, деб буюрганми, демак, ҳалол ризқ топиш ҳаракатида юрганлар ибодатда бўладилар. Албатта, ҳалол ризқ топиш ибодат экан, деб бошқа фарз, вожиб ва суннат амаллар тарк қилинмайди. Масалан, намоз ва рўзани тарк қилишга ҳеч кимнинг ҳаққи йўқ. Хулласи калом, «Иййаака наъбуду» «фақат Сенинг айтганингни қиламиз» маъносини англатади. Бу эса банда тарафидан Аллоҳга берилган улкан ваъдадир. Аллоҳ таоло барчамизни ушбу ваъданинг устидан чиқадиганлардан қилсин.\n«Иййаака настаъийн» ҳам худди шундай фақат Аллоҳдангина ёрдам сўраш маъносини англатади. Одатда бирор ишга қаттиқ уриниб, кучи етмай қолган тақдирда ёрдам сўрашга араблар «истиъона» сўзининг турли кўринишларини ишлатадилар. Ушбу ояти каримада «Иййаака настаъийн», дейилиши ҳам, ўзимиз имкони борича ҳаракат қилиб, имконини топа олмай қолганимизда, фақат Сендангина ёрдам сўраймиз, деган маънони билдиради. Ҳаракат қилмай, дангаса бўлиб ётиб олган ҳолда бировдан ёрдам сўралмайди. Мулоҳаза қилсангиз, иккала ишда ҳам – ибодат қилишда ҳам ва ёрдам сўрашда ҳам бирлик эмас, кўплик лафзи ишлатиляпти, бу эса Исломда жамоатчилик, кўпчилик билан бўлиш руҳини акс эттиради. («Тафсири Ҳилол» китобидан).\nУшбу оятга кўра мусулмон киши фақат Аллоҳгагина сиғиниши ва фақат Аллоҳдангина ёрдам сўраши керак.\nАбдуллоҳ ибн Аббосдан ривоят қилинган ҳадисда шундай дейилган:\nعن عبد الله بن عباسٍ رضي الله عنهما قال: كنت خلف النبي صلى الله عليه وسلم يومًا، فقال: "... إذا سأَلتَ فاسألِ اللَّهَ، وإذا استعَنتَ فاستَعِن باللَّهِ ...". رواه الترمذي.\n«Набий соллалоҳу алайҳи васаллам орқаларида эдим. Шунда у зот: « … Қачон сўрасанг, бас Аллоҳдан сўра. Қачон ёрдам истасанг, бас Аллоҳдан иста! …», дедилар. Термизий ривоят қилган. Валлоҳу аълам!\nБола бериш мумкинми?


21 ноябрь, 2019, 18:21 1193\nТеглар:Профессионал бокс | Рой Жонс\nУ GFC 20 турнирининг фахрий мехмони бўлади.\nХабиб Нурмагомедов иштирокидаги матбуот анжумани бекорга қолдирилмаганга ўхшайди. Чунки профессионал бокс оламининг ёрқин намоёндаларидан бири кичик Рой Жонс эртага тонг саҳарда пойтахтимизга учиб келади.\nАҚШ лик афсона ўзининг инстаграм саҳифасида Отабек Умаровнинг Ўзбекистон ММА ассоциацияси президенти бўлганлиги билан табриклаб, 23 ноябрь кунги илк расмий турнирнинг бир қисми бўлишидан хурсанд эканлигини ёзиб қолдирганди. У Тошкентга келишга қарор қилган ва ўз ўрнида "Ҳумо Арена"да ўтказилувчи GFC 20 турнирининг фахрий меҳмонларидан бири бўлади.


Туркия Афғонистонда яна бир мактаб қурди\nСейшанба, 16 Январ 2018 14:09\nТуркия Ҳамкорлик ва мувофиқлаштириш агентлиги Афғонистон шимолидаги Фарёб вилояти Қўрғон тумани Сурх-Бозор қишлоғида бошланғич мактаб қурди ва уни барча зарур анжомлар билан таъминлади. Бу ҳақида ташкилот расмий сайти маълум қилмоқда.\nШу пайтгача Сурх-Бозордаги мактаб ижарага олинган, деразалари йўқ бир бинода жойлашган эди. Таълим соҳасида лойиҳаларни амалга ошириш билан шуғулланадиган TIKA қишлоқда икки қаватлик мактаб биноси қуриб бериш ташаббуси билан чиқди.\nМактабнинг очилиш маросимида Фарёб вилояти ҳоким ўринбосари Абдулмуқим Расид, Туркиянинг Мозори Шарифдаги бош консули Мустафо Эрдевирен, TIKA координатори Закий Булдук, қишлоқ кенгаши раиси Оқмуҳаммад Норий ҳамда ўқувчилар ва ўқитувчилар иштирок этдилар.\nМаросимда сўзга чиққан Фарёб вилояти ҳоким ўринбосари Туркия ва Афғонистон ўртасида дўстона алоқалар мавжудлигини таъкидлади. Унинг сўзларига кўра, Туркия афғон халқини қийин онларда доим қўллаб келган.\nТуркиянинг Мозори Шарифдаги бош консули сўзларига кўра, TIKA лойиҳалари асосида Афғонистонда 100 га яқин мактаб қурилган. Туркия биродар афғон халқига ёрдам кўрсатишда давом этади, деди у.\nУшбу бўлимдаги бошқа мақолалар: « 2018 йил Яқин Шарқда аҳвол қандай бўлади? Австрия ҳукумати ва Ислом »


"Жиддий муаммо чиқиб қолди. Шу сабабдан Озодлик Радиосига шикоят қилишга мажбурман. Бухоро вилояти эмас, Бухоро шаҳрининг ўзида яшайман.\nБугун 18 декабрь, 2016 йил. Эрталаб соат 04:00 дан бери на электр энергияси, на газ, на иссиқ сув (совуқ сувдан ташкари), на иситиш батареялари ишлайди. Соат 07:00 да фақатгина электр энергиясини беришди. Бунақанги расвогарчиликлар тахминан жорий йилнинг 4 октябридан буён юз бермоқда.\nБухоро шаҳар ҳокимиятининг +99865-222-22-22 рақамига телефон қилиб шикоят килганимизда, улар "Бухоро шаҳрида газ ярим соатдан кейин бўлади", дейишди. Ярим соат кутдик, кейин "мана-мана 20-минутдан кейин бўлади", деб айтишди. Яна телефон қилсак, "аниқ билмаймиз қачон бўлишини", дейишди. Айни пайтда умуман телефонни кўтаришмаяпти.\nБу муаммога "майли" деб кўз юмиш мумкин эди, лекин яна битта расвогарчилик чиқиб қолди. Ёнғин-хавфсизлигидан, (ўт-ўчирувчи либосидаги одамлар уйма-уй юриб, одамларнинг уйларини титкилаб, ҳаммага спираллик иситиш воситасидан фойдаланишни тақиқлаб қўйди. "Сизларга рухсат йўқ. Агар фойдалансаларинг, катта штраф соламиз, жиноий жавобгарликка тортамиз. Бу янги қонунни шахсан Шавкат Мирзиёевни ўзи қабул қилган. Каримов ўлиб кетди аллақачон, энди Мирзиёевга бош эгасанлар", деб босим ўтказишмоқда.\nГаз йуқ, фақатгина электр энергияси мавжуд. Электр энергиясидан уйни иситишга рухсат беришмаяпти. Адашмасам, Бухоро ҳокимининг қинғир иши учун, Мирзиёев уни ишдан бўшатиб, жиноий иш қўзғатганидан кейин шу ишлар бўлаяпти. Шавкат Мирзиёевга каттакон раҳмат. У киши хақиқатгуй, лекин у кишининг ортидан ҳар балоларни қилишмоқда".\nЎзбекистон давлат идорасида ахборот ва эълонлар фақат рус тилида берилган\n"Ўзбек тили давлат тили бўлганига 20 йилдан ошиқ вақт ўтди. Тошкентнинг Учтепа туманидаги иссиқ сув тармоғи идорасида ҳалигача рус тилидаги ёзувлар илиниб турибди.\nБу ерда ниҳоятда тартибсизлик кўп. Асабингизни бузиб чиқасиз. Ариза ёзаман десангиз, деворга илинган барча намуналар рус тилида. Хизмат сифатини гапирмасак ҳам бўлади".\nМилиция ходимлари жамоат жойларида ароқ ичиши мумкинми?\nPolice drinking in Uzbekistan\n"Милиция ходимлари жамоат жойларида ва умумий овқатланиш жойларида спиртли ичимликларни истеъмол килмоқда", - деб Озодликка хабар қилган тингловчимиз, ўзи гувоҳи бўлган вазиятнинг видеотасвирини ҳам жўнатди.\n"Видеода ИИБ Жамоат тартибини сақлаш бўлими ходими спиртли ичимлик ичиб ўтирибди. Афсус, раҳбарлари ҳам шу аҳволда бўлса керак. Исботи видеода", деб якунлаган ўзининг "телеграммасини" тингловчи.\n"Ипак йўлида хато билан ёзилган йўл белгиси саводсизлик рамзими?"\n"Ушбу суратларни юборишдан мақсад - бу йўлнинг четидаги ёзувга эътибор беринг. Қўнғрот! Ахир бу шаҳарнинг номи. У эса Қўнғирот бўлиб ёзилиши керак-ку.\nОддий йўл бўлсаям майли эди, аммо бу Ипак йўли! Бу йўлдан қанча-қанча чет элдан келаётган савдо машиналари, ўзимизнинг машиналар, ҳатто президент келадиган бўлса, у ҳам айнан шу йўлдан келади.\nБу ёзувни кўрган меҳмонлар бизнинг халқни “саводсиз”га чиқаришмайдими?\nБу суратлар Нукус-Қўнғирот автойўлида ҳеч бир фотомонтажсиз олинган".


Қуръони карим нозил қилинганига 14 асрдан ошган бўлса-да, ҳар куни ундаги бирор воқеа билан боғлиқ илмий кашфиётлар эълон қилинмоқда. Албатта, 14 аср аввал айтилган гапларнинг илмий ҳақиқати энди-энди топилаётгани бу Китоб Аллоҳнинг Каломи эканлигининг ва Муҳаммад алайҳиссаломга мўъжиза ўлароқ нозил қилинган, унинг мўъжизалиги эса қиёматга қадар давом этадиган Китоблигининг очиқ-ойдин исботидир. Ана шундай илмий мўъжизалардан бири қарға билан боғлиқ мўъжизадир.\nҚуръони каримнинг Моида сурасида шундай оятлар бор: “Уларга Одамнинг икки ўғли (Қобил ва Ҳобил) ҳақидаги хабарни ҳақиқати билан ўқиб беринг! Иккиси қурбонлик қилганларида, биридан қабул қилинди, унисидан эса қабул қилинмади. (Қурбонлиги қабул бўлмаган Қобил укаси Ҳобилга): "Сени, албатта, ўлдиражакман!» – деди. (Ҳобил) эса: "(Қурбонликни) Аллоҳ аслида тақволи кишилардан қабул қилур. Агар мени ўлдириш учун қўлингни мен томонга чўзсанг, мен сени ўлдириш учун Сен томонга қўлимни чўзувчи эмасман. Ахир, мен оламлар рабби – Аллоҳдан қўрқаман. Мен ўзимнинг гуноҳимни ҳам, ўз гуноҳингни ҳам (зиммангга) олиб кетишингни ва дўзах аҳлидан бўлишингни хоҳлайман. Золимларнинг жазоси шудир», – деди. Унинг (ҳавойи) нафси биродарини ўлдиришни хуш кўрсатди ва дарҳол, уни ўлдирди. Шу билан у зиён кўрувчилардан бўлиб қолди. Шундан сўнг, Аллоҳ унга биродари мурдасини қандай кўмишни кўрсатиш учун ерни кавловчи бир қарғани юборди. "Ҳолимга вой! Наҳот шу қарғачалик бўлишдан ожиз бўлсам? (Мен ҳам) биродарим жасадини (тупроққа) кўма қолай", – деди. Шундай қилиб (у) пушаймон қилувчилардан бўлиб қолди” (27-31).\nЕр юзидаги илк жиноят инсонни ўлдириш, қотиллик бўлиб, Одам алайҳиссаломнинг икки ўғиллари ўртасида содир бўлган. Қобил ўз укаси Ҳобилни ўлдирган. Бунга сабаб Ҳобилнинг қилган қурбонлиги қабул қилиниб, Қобилнинг қурбонлиги қабул қилинмагани эди. Демак, бу жиноятга Иблиснинг васвасаси, ҳасад, гина, адоват сабаб бўлган экан. Мана шунда Аллоҳ таоло Қобилга ўз укасини қандай дафн этишни ўргатиши учун қарғани юборади. Хўш, нима учун Аллоҳ таоло бошқа қушни эмас, айнан қарғани юборди? Аллоҳ таолонинг инсон жасадини қандай дафн этишни ўргатиши учун қарғани юбориши бежизга эмас, албатта. Қуръондаги ушбу мўъжизани замонавий илм-фан яқиндагина исбот қилди.\nҚарғалар жамоасида ҳар бир жиноят учун муайян жазо белгиланган. Масалан, бирор қарғанинг ёш полапони оғзидаги луқмасини тортиб олган қарғага суд томонидан ўша қарға то учолмайдиган бўлиб қолгунича битта қўймай патларини юлиш жазоси тайинланади. Жабрланган томон жиноятчи қарғанинг патларини шу қадар юлиб ташлашадики, натижада жиноятчининг ўзи ҳам ҳалиги полапон каби учолмайдиган, заиф бўлиб қолади.\nҚарғалар маҳкамаси, одатда, бирорта экинзор далада ёки кенгроқ майдонда олиб борилади. Аввалига маҳкама ҳайъати аъзолари белгиланган жойга келишади ва шундан кейин айбланувчи қарға қўриқчилар ҳамроҳлигида ва қаттиқ назорат остида майдонга келтирилади. Суд бошланганда айбдор қарға бошини қуйи солиб, қанотларини тушириб, айбини тан олгани учун қағилламай жим туради. Агар маҳкама томонидан жиноятчи қарғага ўлим жазоси тайинланса, ҳамма қарғалар уни ўткир тумшуқлари билан чўқиб, уриб ўлдиришади. Ўлгандан кейин қарғалардан бири уни кўмиш учун жасади бемалол сиғадиган қилиб ер қазийди. Кейин ҳаммалари бирлашиб жасадни эҳтиёткорлик билан қабрга тортишади. Сўнг уни ҳурмат қилгандек, тупроқни ҳам устига аста-секин тортишади. Шундай қилиб инсон боласи кўпинча жорий қилолмайдиган илоҳий адолатни улар қойиллатиб ўрнига қўйишади. Бундан ташқари, олимларнинг маълумотларига кўра, бошқа қушлар орасида фақатгина қарғалар қабр кавлаб, ўлганларини ерга кўмишар экан.\nМана, нима учун Аллоҳ таоло инсонга дафн қилишни ўргатиши учун қарғани юборганини билиб олдик. Ҳа, азизлар, Роббимиз Ҳаким Зот! У ҳеч бир ишни беҳикмат қилмайди. Қуръони каримнинг бу каби янги-янги мўъжизалари қиёматга қадар тўхтовсиз равишда чиқаверади. Шундай экан, мўъжизаларга бой, ақлларни шоширувчи бу Китобни қўлдан қўймай ўқийлик, имконимиз борича ўқиганларимизга амал қилайлик. Ана шунда икки дунё саодатига эришамиз.


Динлар билан нима содир бўлади? | Хушхабар\nУшбу рисоладан қандай фойдаланса бўлади\nХушхабар нима ҳақида?\nХудонинг исми борми?\nМуқаддас Китоб чиндан ҳам Худоданми?\nМуқаддас Китобнинг Муаллифи ким?\nИсо нима учун ўлган?\nХудонинг ер юзига нисбатан нияти қандай?\nАллоҳ нега ерни яратган?\nЎлганлар учун қандай умид бор?\nЎлганлар қандай ҳолатда бўлади?\nХудонинг Шоҳлиги нима?\nНега Аллоҳ азоб-уқубатлару ёвузликка йўл қўймоқда?\nОилавий бахтнинг сири нимада?\nҲақ динни қандай аниқлаш мумкин?\nМуқаддас Китоб принциплари қандай фойда келтиради?\nАллоҳга қандай яқинлашишингиз мумкин?\nДинлар билан нима содир бўлади?\nНега Аллоҳ ташкилот барпо этган?\nНега Худо ҳақида билим олишни тўхтатмаслик керак?\nХудодан келган хушхабар\nТИЛИДА ЎҚИШ абе абуи абхаз австралия имо-ишора австрия имо-ишора агуаруна адангме аджиё адола адья аймара албан албан имо-ишора алур америка имо-ишора амхар ангол имо-ишора антанкарана арабча арабча (Марокко) арабча (Тунис) аргентина имо-ишора арман арман (ғарбий) ассам атие аука африкаанс ачоли балий бамана баск басса (Камерун) басса (Либерия) батак (даири) батак (каро) батак (сималунгун) батак (тоба) бауле бенгала бете бецимисарака (жанубий) бецимисарака (шимолий) биак бикол бислама болгар болгар имо-ишора боливия имо-ишора босния бразилия имо-ишора британия имо-ишора булу ваиунаики валенсий валлий валяйта варрау веджева везу венгер венгер имо-ишора венда венесуэл имо-ишора вичи волоф вьетнам га галисий ган ган имо-ишора гбайя гватемал имо-ишора гере гереро герзе гокана гондурас имо-ишора гонконг имо-ишора грек грек имо-ишора гренланд грузин гуарани гуарани (Боливия) гужарати гурманче гуро дамара дари дат даяк ахе даяк нгаджу деху дигор диола дуала дусун жанубий африка имо-ишора занде зимбабве имо-ишора зулу ибан ибанаг ибинда иврит игбо икигусии илоки инакеанон инглиз индонез индонез имо-ишора ирланд исланд исоко испан испан имо-ишора итальян итальян имо-ишора ишан йоруба йулу кабил кабре кабувердьяну кадазан кана каннада каонде карен (сго) карифуна каталан качиквел (ғарбий) качин квангали квебек имо-ишора кекчи кечуа (Анкаш) кечуа (Аякучо) кечуа (Боливия) кечуа (Имбабура) кечуа (Куско) кечуа (Пастаса) кечуа (Сантьяго де Эстеро) кечуа (Тена) кечуа (Уальяга Уануко) кечуа (Чимборасо) кечуа (чибулео) кикамба киконго кикуйю килуба кимбунду кинамванга кинанде киньяруанда кипенде кирибати кирунди киси кисонге киче колумбия имо-ишора комор (Нгазижа) конго конкани (деванагари) конкани (лотин ёзувида) корейс корейс имо-ишора коса косрае коста-рика имо-ишора кпелле креол (Белиз) креол (Гаити) креол (Гваделупа) креол (Гвиана) креол (Гвинея-Бисау) креол (Маврикий) креол (Реюньон) крио куаньяма куба имо-ишора куна курд курмонжи курд курмонжи (Кавказ) курд курмонжи (кирилл ёзувида) курд сурони кхаси кхмер кьянгонде ламба лаос латгал латиш латиш имо-ишора лаху ленже лингала литва ловари лози ломби лувале луганда лугбара лунда луо люксембург лўли (Албания) лўли (Аргентина) лўли (Болгария) лўли (Македония) лўли (Македония) кирилл ёзувида лўли (Руминия) лўли (Сербия) лўли (жанубий Греция) лўли (шарқий Словакия) лўли (шимолий Туркия) мади майо майя майя (мопан) макасаи македон макуа макуши малави имо-ишора малагас имо-ишора малагаси малайзия имо-ишора малайя малаялам мальта мам мамбаи (эрмера) мамбуе-лунгу мангарева мандинка манжак манинка (шарқий) манипури мано мапуче маратҳ марказий аляска юпик маркиз (Нукухива) маркиз (Хива-Оа) маршалл масатек (Уаутла) масауа мбукушу мегрел мексикан имо-ишора менде меру мизо мискито михе миштек (Герреро) миштек (Тлахьяко) миштек (Уахуапан) мозамбик имо-ишора монгол монгол имо-ишора море моту мьянма навахо нама намбия науатль (Веракрус) науатль (Герреро) науатль (Хуастека) науатль (шимолий Пуэбла) науйтль (марказий) нгангуела нгаубере ндау ндебеле ндебеле (Зимбабве) ндонга немис немис имо-ишора ненгоне неосоломоник непал нжимбун нзема ниас нидерланд нидерланд имо-ишора никарагуа имо-ишора ниуэ норвег ньюнгве ньянека ньянжа озарбайжон озарбайжон (кирилл ёзувида) окпе олуконзо ория оромо осетин отетела отоми (Мескиталь водийси) отоми (Мехико штати) паичи палау панама имо-ишора пангасинан панжоб панжоб (шахмукхи) папьяменто (Аруба) папьяменто (Кюрасао) парагвай имо-ишора паэс пемон пенсильван немис перу имо-ишора пеуэнче пиароа пиджин (Ғарбий Африка) пижин (Камерун) пижин (Нигерия) пилага поляк поляк имо-ишора померания понапе португал португал (Португалия) португал имо-ишора пулар рапануи раротонга ровиана руманьо румин румин имо-ишора рунгус руньянкоре рус рус имо-ишора руторо руунд саам (шимолий) сальвадор имо-ишора самар-лейте самоа сангир санго сапотек (Вилла Альта) сапотек (гевеа) сапотек (истмус) сапотек (лачигири) сарамакка сарнами свати себуан сейшель креол сена сенуфо (сенари) сепеди сепулане серб серб (лотин ёзувида) серб имо-ишора серер сесото (Жанубий Африка Республикаси) сесото (Лесото) сидама сингал словак словак имо-ишора словен словен имо-ишора соли сомали сранан-тонго суахили суахили (Конго) судан сусу тагал таити тай тай имо-ишора тайвань имо-ишора тальян тамил тандруй тараскан тарахумара (марказий) тви телугу тесо тетум (Дили) тив тиграй тиревуху тлапанек тоабаита тоба тожик ток-писин токелау тонга тонга тоража тотонак тотор тохолабал трук тсвана тсонга тувалу тумбука тупури турк туркман уичоль уйғур (кирилл ёзувида) украин умбунду урду уругвай имо-ишора урхобо фанти фарер фаталуку фижи филиппин имо-ишора фин фин имо-ишора фон форс француз француз имо-ишора фрафра фриз фульфульде (Камерун) футуна (шарқий) хаву хайа харачуу хауса хехе хилигайнон хинди хири-моту хитой (Кантон, анъанавий) хитой (Кантон, соддалаштирилган) хитой (путунхуа, анъанавий) хитой (путунхуа, соддалаштирилган) хитой имо-ишора хмонг хорват хорват имо-ишора хуаве хуастек (Сан-Луис-Потоси) хунсрюк цельталь цоцил чабакано чаморро чангана (Зимбабве) чангана (Мозамбик) чех чех имо-ишора чили имо-ишора чилуба чин (зотунг) чин (куки) чин (тиддим) чин (хака) читонга читонга (Зимбабве) читонга (Малави) чичева чичемба чияо чокве чол чонталь (Табаско) чопи чуабо чуваш шаванте шарқий увеа швед швед имо-ишора швейцар имо-ишора шипибо-конибо шитсва шона шуар эве эдо эквадор имо-ишора эмбера (катио) эстон эстон имо-ишора эфик юпа яван яван (шарқий) якуба янги зеландия имо-ишора япон япон имо-ишора ўзбекча ўзбекча (лотин ёзувида) қирғиз қозоқ қозоқча (араб ёзувида) қуйи немис ҳинд имо-ишора\n1. Ҳамма динлар яхшими?\nҲамма динларда ҳам самимий инсонлар бор. Аллоҳ бундай одамларга эътибор қаратиб, уларга ғамхўрлик қиляпти. Аммо афсуски, дин номидан ёки диндор кишилар томонидан кўп ёвуз ишлар қилинмоқда (2 Коринфликларга 4:3, 4; 11:13–15). Янгиликларга биноан, айрим дин раҳбарлари терроризм, геноцид ва урушларда қатнашганликда ҳамда болаларни зўрлаганликда айбланишмоқда. Бу, Худога ишонувчи самимий инсонларни жудаям ташвишлантиради! Матто 24:3–5-, 11-, 12- оятларни ўқинг.\nҲақ дин Тангрини шарафлайди, сохта дин эса Унга иснод келтиради. Сохта дин Худо ҳақида ва ўлганлар билан нима содир бўлиши тўғрисида ёлғон маълумот тарқатади. Лекин Яҳова одамлар У ҳақида ҳақиқатни билишларини истайди. Воиз 9:5, 10; 1 Тимўтийга 2:3–5- оятларни ўқинг.\n2. Динлар билан нима содир бўлади?\nМаълумки, Аллоҳни алдаб бўлмайди. Уни севамиз деб, аслида эса Шайтоннинг дунёсини севадиган инсонлар Унга маъқул келмайди (Ёқуб 4:4). Муқаддас Китобда барча сохта динлар «буюк Бобил» деб аталган. Чунки Нуҳ пайғамбар давридаги Тўфондан кейин, айнан шу қадимий шаҳарда сохта дин пайдо бўлган. Инсонларни алдаб, босим ўтказиб келаётган динни яқинда Худо йўқ қилади. Ваҳий 17:1, 2, 5, 16, 17; 18:8- оятларни ўқинг.\nАммо Яҳова, сохта диндаги самимий кишиларни эсидан чиқаргани йўқ. У бундай одамларга ҳақиқатни ўргатиб, бирлаштирмоқда. Михо 4:2-, 5- оятларни ўқинг.\nҲақ дин одамларни бирлаштиради\n3. Самимий инсонлар нима қилишлари керак?\nЯҳова, ҳақиқатни ва яхшиликни севувчи инсонларни қадрлайди. У бундай кишиларни сохта диндан чиқишга ундамоқда. Аллоҳни севувчи одамлар, Унга маъқул келиш учун ҳаётларига ўзгаришлар киритишга тайёрлар. Ваҳий 18:4- оятни ўқинг.\nБиринчи асрда одамлар Исонинг ҳаворийларидан хушхабарни эшитишганда, уни қувонч билан қабул қилишган. Улар Яҳованинг иродасига мувофиқ яшашни ўрганишгани туфайли, ҳаётлари мазмунга тўлиб, умидга эга бўлишган. Улар биз учун яхши ўрнакдир. Боиси, хушхабарга қулоқ тутиб, ҳаётларини Яҳовага бағишлашган. 1 Салоникаликларга 1:8, 9; 2:13- оятларни ўқинг.\nЯҳова хизматчиларидан иборат оиласига, сохта диндан чиққанларнинг барчасини таклиф қилмоқда. Агар сиз Аллоҳнинг самимий таклифини қабул қилсангиз, У билан дўстлашиб, янги оилага, яъни меҳрибон биродару опа-сингилларга ҳамда абадий яшаш умидига эга бўласиз. Марк 10:29, 30; 2 Коринфликларга 6:17-, 18- оятларни ўқинг.\n4. Қандай қилиб Худо одамзодга қувонч келтиради?\nСохта диннинг ҳукм қилинишига оз вақт қолди. Бу туфайли, бутун дунё жабр-зулмдан озод қилинади. Сохта дин бошқа ҳеч қачон одамзодни алдаб, бир-биридан ажратмайди. Ҳамма якдиллик ила танҳо ҳақ Худога топинади. Ваҳий 18:20, 21; 21:3-, 4- оятларни ўқинг.


«Ҳозир тадқиқот қилишга эҳтиёж ҳам, вақт ҳам йўқ» — Оқилов «Плаквенил» атрофидаги зиддиятлар ҳақида – КУН УЗ\nҚўшработдаги ошкора қотиллик — рақамлар ортидан қувиш ва жамият лоқайдлиги меваси\nМавсум бўсағасида: грипп ва ЎРВИдан қандай ҳимояланиш керак?\n«Темир дафтар» бўйича навбатдаги спектакль: ролларда яна маҳалла раиси ва туман мутасаддилари (такрор эълон қилинмоқда)\nГлавная / Сиёсат / «Ҳозир тадқиқот қилишга эҳтиёж ҳам, вақт ҳам йўқ» — Оқилов «Плаквенил» атрофидаги зиддиятлар ҳақида\nanvarj63 04.08.2020\tСиёсат Comments Off on «Ҳозир тадқиқот қилишга эҳтиёж ҳам, вақт ҳам йўқ» — Оқилов «Плаквенил» атрофидаги зиддиятлар ҳақида 1 Показы\nЎзбекистонда коронавирусдан даволаш протоколидан чиқарилган гидроксихлорохин протоколга қайтиб қўшилгани маълум бўлди. Расмийлар изоҳига кўра, «Ўзбекистон бошқаларнинг тавсиясига эмас, ўз тажрибасига асосланяпти».\nБугун, 3 август куни АОКАда Соғлиқни сақлаш вазирлиги вакиллари иштирокида бўлиб ўтган матбуот анжуманида «Плаквенил» дори воситаси (таъсир кўрсатувчи модда – гидроксихлорохин) атрофидаги баҳслар юзасидан изоҳ сўралди.\nКоронавирусга қарши кураш штаби аъзоси Анвар Алимовнинг фикрича, гидроксихлорохин мавзуси – сиёсий масала.\n«Жаҳон соғлиқни сақлаш ташкилоти «Плаквенил»нинг коронавирусни даволашдаги таъсирини ўрганиш бўйича ишчи гуруҳ ташкил этди. Аммо ўрганиш ишлари охиригача етказилмади, текширувлар тўхтатилгани, бу мавзуга яна қайтилиши ҳақида 3 июнь куни маълумот берилди.\nЖССТ давлатларга Lancet журналида чоп этилган маълумотларни асос сифатида даволаш протоколларини кўриб чиқинглар, деб тавсия берди. Бу «Плаквенил» мавзусининг сиёсий масала эканини кўрсатади», – деди Алимов.\nШтаб аъзоси Ҳабибулло Оқилов Ўзбекистон «Плаквенил» масаласида ЖССТ тавсиясига эмас, ўз тажрибасига асосланаётганини таъкидлади.\n«ЖССТ – топшириқ берадиган ташкилот эмас, у фақат тавсия берувчи ташкилот. Унинг тавсияларини қабул қилиш-қилмаслик ҳар бир давлатнинг ўз ихтиёрида.\nЎзбекистон март ойидан бери коронавирус билан курашиб, бу борада ўз тажрибасига эга бўлди. Шунинг учун бошқаларнинг тавсиясига эмас, ўз тажрибасига асосланса бўлади.\nЎзбекистон тажрибасида «Плаквенил» ишлаяпти. Даволаш протоколининг 6-версияси – ҳозир амал қилаётган вариантида ҳам «Плаквенил» бор. У фақатгина касалликнинг бошланғич босқичида – дастлабки 3-5 кунда берилса, ўз самарасини кўрсатмоқда.\nШунингдек, бемор билан мулоқотда бўлганларга профилактика сифатида «Плаквенил»дан ҳафтасига 2та таблетка бериляпти. Бу ҳам протоколга киритилган», деди у.\nОқилов Kun.uz мухбирининг Ўзбекистонда 12 минг нафарга яқин бемор «Плаквенил» билан даволаниб чиққани аниқ тадқиқотларда ўз исботини топган-топмагани хусусидаги саволига жавоб берди.\n«Аввалроқ Ўзбекистонда 12 минг нафар бемор даволаниб чиққанини ва уларнинг аксарияти «Плаквенил» қабул қилганини айтган эдим. Сўнгги статистика бўйича даволаниб чиққан 16 838 нафар беморнинг ҳам аксарияти «Плаквенил» олган. Чунки стационарларда даволанаётганларнинг кўпчилиги ягона схема асосида муолажаларни олмоқда», – деди ССВ вакили.\nШтаб аъзоси «Плаквенил»ни профилактика мақсадида ичиш мумкинлиги ҳақидаги саволга жавобан АҚШ ва Бразилия давлат раҳбарларини мисол сифатида келтирди.\n«АҚШ давлат раҳбари Дональд Трамп, Бразилия президенти Жаир Болсонару ҳам коронавирусдан профилактика учун «Плаквенил» ичди.\nАҚШда коронавирус шифохоналарида ишлаётган ўзбек мутахассислари билан гаплашганимизда, улар ҳам «Плаквенил» бўйича турли ёндашувлар борлигини, аммо шифохонада ишлаётганларнинг ҳаммаси профилактика учун шу дорини ичаётганини айтишди. Шунинг учун ҳам биз уни протоколга киритдик», деди штаб аъзоси.\nҲабибулло Оқиловнинг таъкидлашича, «Плаквенил»нинг Ўзбекистонда даволаш протоколидан чиқарилиб, кейин яна киритилгани каби ҳолат барча давлатларда кузатилмоқда.\n«Бутун дунё бу жараёндан бир ўтиб кўрди. Lancet журнали шундай ёзгани учун кўпчилик уни протоколдан чиқарди, журнал мақоласини қайтариб олгач, аксарият давлатлар яна уни қўллашга қайтди. Биз ҳам ўз тажрибамизга қайтдик. Бу доридан воз кечганимизда касаллик кўрсаткичлари салбий томонга ўзгарди», деди у.\nТаъкидланишича, «Плаквенил»нинг Ўзбекистон тажрибасидаги ижобий таъсирини тасдиқловчи тадқиқотлар ўтказилмаган.\n«Ҳозир бу дорининг таъсирини тадқиқот қилишга эҳтиёж ҳам, вақт ҳам йўқ. 16 300 нафардан зиёд тузалиб чиққан беморларнинг касаллик тарихи бор. Улар архивда камида 25 йил туради. Улар асосида кўп тадқиқотлар қилинади, унда хулосалар чиқарилишига аминман», дея таъкидлади Ҳабибулло Оқилов.\nЭслатиб ўтамиз, Жаҳон соғлиқни сақлаш ташкилоти гидроксихлорохинни коронавирусга қарши таъсирини ўрганиш бўйича синовларни тўхтатгач, бу дори воситаси Ўзбекистонда даволаш протоколидан чиқарилган эди. Мазкур дори уйда даволанаётган беморларга бериладиган бепул дорилар тўпламига қўшилган.\nҲабибулло Оқилов жиддий эътирозларга қарамай, Ўзбекистондаги поликлиникаларда «Плаквенил» дориси тавсия қилиниши давом этаётгани юзасидан изоҳ берган, 12 мингга яқин коронавирус беморлари «айнан шу дори воситаси ёрдамида» тузатиб юборилганини айтган эди.\nАҚШ президенти Дональд Трампнинг маслаҳатчиси, мамлакатнинг бош инфекционисти Энтони Фаучи, Трампнинг фикрига қарши равишда, COVID-19дан даволашда гидроксихлорохинни қўллаш самарасиз эканини таъкидлаган.\nПред. Олий таълим вазирлиги ОТМда контракт пуллари нимага сарфланиши ҳақида маълумот берди\nСледующая Болгарияда коронавирус юқтирган туристларнинг даволаниш харажатлари қоплаб берилиши мумкин\n2 сентябр куни соат 8:00да республика олий таълим муассасаларига кириш имтиҳонлари бошланди. Имтиҳонлар стадион ва …\nАнглия Лига Кубоги. «Ливерпуль» иккита, «Челси» еттита гол уриб, кейинги босқичга чиқди\nНурсултон Назарбоев Туркий кенгаш даражасини Ташкилот даражасигача оширишни таклиф қилди\nБиринчи кеча ҳақида малумот


11:38 14.05.2020 (Янгиланган 11:39 14.05.2020)\nТИВ Консуллик департаменти Россия - Қозоғистон чегараси яқинида тўпланиб қолган фуқаролар билан боғлиқ вазиятни ўрганмоқда.\nТОШКЕНТ, 14 май - Sputnik. Россия-Қозоғистон чегара назорати пунктлари яқинида тўпланиб қолган Ўзбекистон фуқаролари ҳақида Ташқи ишлар вазирлигининг Консуллик-ҳуқуқий департаменти расмий изоҳ берди.\nХабарда айтилишига кўра, ТИВ Оператив штаби вазиятни маълумотни ҳар томонлама кўриб чиқиш учун Республика махсус комиссиясига юборган. Шунингдек Бош консулхона юртдошларимиз ва маҳаллий ҳокимият билан алоқа ўрнатган.\nШу билан бирга ТИВ Республика Консуллик-ҳуқуқий департаменти чегара яқинда кутаётган фуқароларни махсус комиссияси томонидан тегишли қарор қабул қилгунига қадар тинчикни сақлаш, ўрнатилган карантин қоидаларига риоя қилишга чақиради.\nЭслатиб ўтамиз, Россиянинг Самара вилоятидан чиқиш ва Оренбург вилоятига киришда, “Маштаково” назорат-ўтказиш пункти яқинида бир неча юз нафар Ўзбекистон фуқаролари тўпланиши кузатилмоқда.


Туркияда тўнтаришга уринишнинг бир йиллиги олдидан 7 минг киши ишдан бўшатилди\n17:54 / 15.07.2017\nТуркия ҳукумати ҳарбий тўнтаришга уринишдан сўнг киритилган фавқулодда ҳолат режими доирасида куч тузилмалари ва давлат идораларининг 7 мингдан ортиқ ходимини ишдан бўшатиш тўғрисидаги қарорни эълон қилди. Бу ҳақда Интерфакс маҳаллий ОАВга асосан хабар бермоқда.\nИшдан бўшатилганлар орасида – полиция ходимлари, ҳарбий хизматчилар ва давлат идоралари вакиллари бор. Таъкидланишича, хизматдан 2,3 мингдан ортиқ полициячи четлатилган.\nҚарор Туркиядаги ҳарбий тўнтаришга уринишнинг бир йиллиги арафасида эълон қилинди.\nТуркияда ҳарбий тўнтаришга уриниш 2016 йилнинг 16 июль кечасига ўтар кечаси рўй берди, бироқ исёнчиларнинг режалари муваффақиятсизлик билан якун топди. Анқара исённи ташкиллаштиришда АҚШда истиқомат қилувчи мухолифатчи Фатҳуллоҳ Гуленни айбламоқда.


27 Сентябрь 14:35\nTASHKENT. Kazinform – Ўзбекистонда Ҳукумат қарори билан Давлат олий таълим муассасаларининг ижара ҳуқуқи асосида яшаётган талабаларига ойлик ижара тўловининг бир қисмини Давлат бюджети ҳисобидан қоплаб бериш тартиби тўғрисидаги низом тасдиқланди. Бу ҳақда Kazinform Ўзбекистон Адлия вазирлиги расмий huquqiyaxborot Telegram-каналига таяниб хабар бермоқда.\nТуркистонда III Қозоғистон ва Ўзбекистон ҳудудлараро ҳамкорлик форуми бўлиб ўтди Ўзбекистоннинг катта ёшли аҳолисининг қарийб 80 фоизи коронавирусга қарши вакцинанинг биринчи дозасини олди 47 нафар Ўзбекистон фуқароси Кореяга ишга жўнаб кетди\nНизомга кўра, ижара ҳуқуқи асосида яшайдиган талабаларнинг ойлик ижара тўлови бир қисмини қоплаб бериш давлат солиқ хизмати органлари томонидан ҳисобга қўйилган кўчмас мулк ижара шартномасига мувофиқ ижара ҳуқуқи асосида яшайдиган ариза берувчиларга нисбатан татбиқ этилади.\nРўйхатга олинган доимий яшаш жойи доирасида (туман, шаҳар миқёсида) ариза берувчиларга ойлик ижара тўловининг бир қисмини қоплаб бериш амалга оширилмайди.\nБитта турар жойда икки ва ундан ортиқ талаба ижара ҳуқуқи асосида яшаган ҳолатларда уларнинг барчаси ижара шартномасида қайд этилган бўлишлари шарт.\nМазкур тартиб давлат ОТМнинг фақат кундузги таълим шаклида ўқиб, ижара ҳуқуқи асосида яшайдиган талабаларига нисбатан татбиқ этилади.\nБунда ариза берувчи тегишли маълумот ёки ҳужжатларни ўзи таълим олаётган факультетнинг ёшлар билан ишлаш бўлими декан ўринбосари ёки ОТМнинг талабаларни турар жой билан таъминлаш ишларини мувофиқлаштирувчи бўлимига топширади.\nМасъуллар 1 ҳафта давомида ариза берувчи маълумотларининг ижтимоий мезонларга мувофиқлигини ўрганади.\nСўнг маълумотларни умумлаштириб, кўриб чиқиш ва хулоса бериш учун навбатдаги ҳафтанинг биринчи кунида талабгорларни танлаб олиш комиссиясига тақдим этади.\nКомиссия бир иш кунида талабгорлар тўғрисидаги маълумотларни ўрганиб чиқиб, қарор қабул қилади.\nШунга кўра, давлат ОТМ ректори (филиал директори)нинг буйруғи расмийлаштирилиб, аризалари қаноатлантирилган талабгорлар тўғрисидаги тегишли маълумотлар ва уларнинг рўйхати тўловларни амалга ошириш учун бухгалтерияга тақдим этилади.\nАризаси ижобий ҳал этилган талабалар учун ижара тўловининг бир қисми Давлат бюджети маблағлари ҳисобидан улар ариза берган санадан бошлаб қоплаб берилади.\nИжара тўловининг бир қисмини қоплаб бериш:\nўқув йили давомида (ҳар йили 1 сентябрдан 1 июлгача) ёки ўқитиш дастури бўйича ўқув йилининг давомийлигига қараб белгиланади;\nариза берувчи томонидан ҳар ойнинг 7-санасигача аризалар масъулларга тақдим этилганидан сўнг амалга оширилади.\nУшбу муддатлар тугагандан кейин берилган аризалар кўриб чиқилмайди.\nЭслатиб ўтамиз, ижара тўловининг қоплаб бериладиган қисми Тошкент шаҳрида – БҲМнинг 1 баравари, қолган ҳудудларда – БҲМнинг 0,5 бараваридан ошмаслиги лозим.\n#Марказий Осиё #Жамият\nСаккиз млндан ортиқ қозоғистонлик CОVID-19га қарши эмланди\nҚозоғистонда коронавирус аломатлари бўлган пневмония ҳақида кунлик маълумот эълон қилинди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Отамни боғлаб қўйиб, гуноҳ қиляпман...”\t13:06, 12 декабрь 2015\tУшбу саҳифамизга мурожаат қилувчилар жуда кўп. Доим таъкидлаганимиздек, кимдир дардини мактуб орқали баён қилса, бошқаси қўнғироқ қилиб, дилини ёради. Аммо қалбида асраб юрганларини айтгувчилар аксарият ҳолларда аёллар бўлгани боис, эркакларнинг мурожаати бироз бизни сергак торттиради. Бу гал ҳам шундай бўлди. Ўзини Маҳмуд деб таништирган мухлис бухоролик эканлигини ва сўзларини ёзиб олишимни таъкидлади.\nАчинарлиси, биз минг яхши бўлишга чиранганимиз билан ёмон отанинг фарзандлари эдик. Балки шунинг учундир, кўнглимиздаги қизларга ҳам уйлана олмадик. Алкашга берадиган қизимиз йўқ. Ота шу, ўғли гўр бўлармиди? — дейишди очиқча.


Буюк Британияда коронавируснинг яна бир янги штамми аниқланди - Daryo\n08:20, 24.12.2020 20345\nБуюк Британияда коронавируснинг яна бир янги штамми аниқланди\nБуюк Британияда коронавируснинг Жанубий Африка Республикасидан кириб келган яна бир янги штамми аниқланди. Бу ҳақда мамлакат соғлиқни сақлаш вазири Мэтт Хенкок маълум қилди, деб ёзмоқда «Интерфакс».\n«Бу янги тур хавотир уйғотмоқда, чунки у тез юқмоқда ва Британияда аввалроқ аниқланган штаммдан кўра кўпроқ мутацияга учраган», — дея маълум қилган Хенкок. Шунингдек, вазирнинг маълум қилишича, Буюк Британия ЖАРдан авиарейсларни қабул қилишни тўхтатмоқда.\nЯнги штамм Дания ва Бразилияда ҳам аниқланди, шунингдек, янги штамм сабаб Саудия Арабистони, Россия ва 20 дан ортиқ мамлакат авиақатновларни чеклади. Шу жумладан, Ўзбекистон ҳам етти давлат билан авиарейсларни тўхтатди.\nBioNTech 6 ҳафта ичида коронавируснинг янги штаммига қарши вакцина яратишга тайёрлигини маълум қилди\n12:55, 08.01.2022 59472\n00:52 Бугун 12096\n00:32 Бугун 12108\n00:15 Бугун 8755\n23:41, 22.01.2022 10582\n15:46, 21.01.2022 166554\n23:43, 21.01.2022 87071\n14:16, 22.01.2022 75050\n15:58, 21.01.2022 68276


05:00 / 28.02.2017 2853 pdf Ўқиш режими + -\nЖуржоний: «У нафянинг бир нарсадан тортиниши ва маломатдан ҳазир бўлиб уни тарк қилишидир», деган.\nЯна: «У қабиҳни тарк қилишга боис бўладиган ва ҳақ эгасининг ҳақида нуқсонга йўл қўйишни ман қиладиган хулқдир», деган.\nИбн Муфлиҳ Ҳанбалий: «Ҳаёнинг ҳақиқати у бир хулқ бўлиб гўзал нарсани қилишга, ёмон нарсани тарк этишга боисдир», деган.\nҲаё икки хил: туғма ва касб қилинган бўлади. Касб қилинган ҳаёни шариатда иймоннинг шўъбаларидан бири деб ҳисобланган. Чунки, шариатда ўша ҳаё талаб қилинган, туғма ҳаё эмас. Чунки туғма ҳаё ўз-ўзидан бор нарса. Гоҳида шахс касб қилинган ҳаёни ўзига яхши сингдирса худди туғма ҳаё даражасига етиши ҳам мумкин.\nРасулуллоҳ саллоллоҳу алайҳи васалламда ҳаёнинг икки тури ҳам жам бўлган эди. Набий саллоллоҳу алайҳи васаллам туғма ҳаёда чачвони ичидаги қиздан ҳам ҳаёлироқ эдилар. Касб қилиадиган ҳайда эса, энг баланд чўққида эдилар.\nМуновий: «Ҳаё икки хил бўлади. Биринчиси нафсоний. У барча нафсларда халқ қилинган бўлади. Мисоли авратни очишдан ёки одамлар ҳузурида жинсий яқинлик қилишдан ҳаё қилиш кабилар. Иккинчиси иймоний. У мусулмоннинг Аллоҳ таолодан қўрқиб ҳаром ишларни қилишдан тийилишидир», деган.\nМаъсиятлар ҳаёни кеткизади.\nМаъсиятларнинг касофатларидан бири қалб ҳаёти моддаси бўлган ҳаёни кетказишидир. Ҳаё барча яхшиликларнинг асосидир. Унинг кетиши барча яхшиликларнинг кетишидир.\nМаъсиятлар аста – секин ҳаёни заифлаштириб бориб, бир йўла йўқ қилиб юбориши ҳам мумкин.\nУламолар ҳаёни ўн хилга тақсимлашган\n1. Жиноят ҳаёси.\nЯъни, банданинг қилган жиноятидан ҳаё қилиши. Бунга мисол Одам Ота алайҳиссаломнинг жаннатда қочгандаги ҳаёси. Аллоҳ таоло:\n«Мендан қочмоқдамисан, эй Одим?» деди.\n«Йўқ» Эй Роббим! Сендан ҳаё қилиб», деди.\n2. Нуқсон ҳаёси.\nБунга кечасию кундузи чарчамай тасбиҳ айтадиган фаришталарнинг ҳаёси мисол. Қиёмат куни бўлганда улар: «Роббимиз! Биз Сенга ҳақиқий ибодат қила олмадик», дейдилар.\n3. Улуғлаш ҳаёси.\nБу маърифат ҳаёси бўлади. Банданинг ҳаёси Роббиси ҳақидаги маърифатига қараб бўлади.\n4. Карамлилик ҳаёси.\nБунга Набий саллоллоҳу алайҳи васалламнинг Зайнаб онамизга уйланишларида ўзлари валиймага таклиф қилган саҳобалардан қилган ҳаёлари мисол. У зот ҳаё қилиб уларга, туринглар дея олмадилар.\n1. Истиҳола ҳаёси.\nБунга Али розияллоҳу анҳу истиҳоласи мисол бўлади.\nАли розияллоҳу анҳудан ривоят қилинади: «Кўп мазийлик одам эдим. Қизларининг истиҳоласи учун Пайғамбар соллаллоҳу алайҳи васалламдан сўрашга уялар эдим. Бас, ал-Миқдод ибн ал-Асвадга буюрдим. У Онҳазрат соллаллоҳу алайҳи васалламдан сўради.\nУ зот соллаллоҳу алайҳи васаллам: «Закарини ювади ва таҳорат қилади», дедилар». Бешовлари ривоят қилишган.\n6. Ўзини паст санаш ҳаёси.\nБунинг мисоли банда ўзини паст санаб Аллоҳ таолодан ҳожатини сўрашга ҳаё қилиш киради. Бунинг сабаби иккита:\nБиринчиси сўровчи ўзини ҳақир ва гуноҳларини катта ва кўп санайди.\nИккинчиси Сўралувчи Зот – Аллоҳ таолони улуғ санайди.\n7. Муҳаббат ҳаёси.\nУ муҳибнинг маҳбубидан қиладиган ҳаёсидир. Ҳаттоки, маҳбубнинг ўзи йўқ бўлса ҳам уни эслаган муҳиб қалбидан ҳаё қилади ва юзида уни аломатлари пайдо бўлади.\nШунингдек, муҳиб маҳбубига тўсатдан йўлиқиб қолганда қаттиқ сесканиб кетади.\n8. Бандалик ҳаёси.\nБу муҳаббат билан хавф аралаш ва маъбудига ибодати мос эмаслигини мушоҳада қилиш ҳаёсидир. Албатта, маъбуднинг қадри бундан юксак эканини билиш оқибатидан чиққан хижолатлик ҳаёсидир.\n9. Иззат ва шараф ҳаёси.\nКатта ва улуғ нафсдан ўз қадрига муносиб бўлмаган сарф харажат, адо ёки эҳсон бўлгандаги ҳаё. Бундай ҳолда у ўз нафсининг иззати ва шарафи туфайли ҳаё қилади.\n10. Кишининг ўзидан ўзи ҳаё қилиши.\nБу шарафли ва азиз нафсларнинг ўзига нуқсонни раво кўргани учун ҳаёсидир. Бунда ўзидан ўзи ҳаё қилади, уялиб кетади. Худди унинг иккита нафси борга ўхшаб қолади. Биринси билан бошқасидан ҳаё қилади. Бу энг баркамол ҳаёдир. Чунки банда ўзидан ўзи ҳаё қилса – уялса, ўзидан бошқадан ҳаё қилиши – уялиши турган гап.\nҲақиқий ҳаё амри маъруф ва наҳйи мункардан ман қилмайди.\nБу ҳақда «Фазуллоҳис Сомад» номли китобда қуйидагилар келган: «Ҳаё соҳиби гоҳида ҳақ билан юзма юз келишга ҳаё қилиб амри маъруф ва наҳйи мункарни тарк қилиши мумкин. Гоҳида ҳаё уни баъзи ҳуқуқларни риоя қилмаслигига сабаб бўлиши мумкин. Бунга ўхшаш нарсалар одатда учраб туради.\nУшбу гапларни айтадиганларга жавобим шулки, бу ҳаё эмас, балки ожизлик, қўрқоқлик ва хорликдир. Буни ҳаё дейиш мажоз бўлиши мумкин холос.\nҚачон ҳаё қилинаётган нарсанинг қабоҳати ҳақиқий бўлгандагина ундан қилинган ҳаё ҳақиқий бўлади. Баъзи одамларга ёқмайдиган аммо ўзи аслида яхши бўлган нарсадан тортиниш ҳаё бўлмайди. Аксинча ундай нарсадан тортиниш ундан кўра қабоҳатлироқ бўлади.\nБунинг мисоли баъзи содда аёлларнинг безори хилват жойда тўсиб тажовуз қилмоқчи бўлганда, одамлар билиб қолса уят бўлади деган хаёл билан дод солиб ёрдам сўрамаслигидир. Аслида унинг дод солиши тажовузга учрашидан яхши.\nШунинг учун ҳам Набий саллоллоҳу алайҳи васаллам: «Ҳаё фақат яхшилик келтиради», деганлар. Ана ўша ҳақиқий ҳаёдир.\nРасулуллоҳ саллоллоҳу алайҳи васалламнинг чачвонидаги бокира қиздан ҳам ҳаёлироқ эканлари собит ҳақиқатдир. Аммо Аллоҳ таолонинг ҳурмати оёқ ости қилинганда У зотнинг ғазаблари олдида ҳеч нарса тура олмас эди. У зот биз учун ўрнакдирлар».\nЖунайд раҳматуллоҳи алайҳ: «Ҳаё неъматларни кўришдир ва нуқсонларни кўришдир. Иккисининг орасида ҳаё туғиладир», деган.\nАбул Фидо Исмоил Ҳаравий: «Ҳаё муҳаббат ила ўралган улуғлашдан ҳаё туғилади», деган.\nАллоҳ таоло «Қасас» сурасида: «Бас, икковларидан бири ҳаё билан юриб келиб: «Отам сенга бизларга суғориб берганинг ҳаққини бериш учун чақирмоқда», деди. Қачонки унга келганида ва қиссани айтиб берганида, у: «Қўрқма, золим қавмлардан нажот топдинг», деди», деган (25 – оят).\nМусо алайҳиссаломнинг олдиларига ҳалиги икки қизнинг бири ҳаё билан уялибгина келиб: «Отам сенга бизларга суғориб берганинг ҳаққини бериш учун чақирмоқда», деди».\nАллоҳ таоло «Аҳзоб» сурасида: «Эй, иймон келтирганлар! Набийнинг уйларига кирманг. Магар таомга изн берилганида, унинг пишишига мунтазир бўлмайдиган бўлиб (киринг). Лекин чақирилсангиз, киринг-да, таомни еб бўлишингиз билан тарқалиб кетинг, гапга берилиб, (қолиб) кетманг. Албатта, бундай қилишингиз Набийга озор берур. У эса, сизлардан ҳаё қиларди. Аллоҳ ҳақ(ни айтиш)дан ҳаё қилмайдир. Қачонки улардан бирор нарса сўрасангиз, парда ортидан сўранг. Шундай қилмоғингиз ўз қалбларингиз учун ҳам, уларнинг қалблари учун ҳам покроқдир. Сиз учун Расулуллоҳга озор бериш ва ундан кейин унинг жуфтларини никоҳингизга олишингиз ҳеч қачон мумкин эмас. Албатта, бундай қилмоғингиз Аллоҳнинг наздида катта(гуноҳ)дир», деган (53 – оят).\nУшбу ояти кариманинг маъноларини яна ҳам чуқурроқ англаб етишимиз учун унинг нозил бўлиш сабабини ўрганиб чиқайлик.\nИмом Бухорий ва имом Муслимлар қилган ривоятда машҳур саҳобий Анас ибн Молик розияллоҳу анҳу Пайғамбаримиз соллаллоҳу алайҳи васаллам Зайнаб бинти Жаҳш онамизга уйланган кунлари нималар бўлгани ҳақида қуйидагиларни айтадилар: «Пайғамбар соллаллоҳу алайҳи васаллам уйланиб, ўз аҳллари ҳузурига кирганларида онам хийс (таомнинг тури) қилиб, тавр(идиш)га солиб: «Эй, Анас, мана буни Расулуллоҳ соллаллоҳу алайҳи васалламга олиб боргин-да, буни сизга онам бериб юборди, у киши сизга салом айтдилар ва мана шу озгина нарса биздан сизга, деб айтдилар, дегин», дедилар. Мен уни Расулуллоҳ соллаллоҳу алайҳи васалламга олиб бориб: «Онам сизга салом айтдилар ва мана шу озгина нарса биздан сизга, деб айтдилар», дедим.\nРасулулоҳ соллаллоҳу алайҳи васаллам: «Уни қўй», дедилар.\nСўнгра: «Энди бориб фалончи, фалончиларни ва йўлда учратган одамларингни ҳам айтиб кел», деб бир қанча одамларнинг исмларини айтдилар. Мен у зот айтган одамларни ва йўлда учратганларимни чақириб келдим.\nОдамлар: «Неча киши эдилар?» деб сўраганларида, Анас розияллоҳу анҳу: «Уч юз кишича бор эди», деганлар.\nКейин Расулуллоҳ соллаллоҳу алайҳи васаллам менга: «Эй, Анас, таврни олиб кел», дедилар».\nСуффа ва ҳужра одамларга тўлиб кетган эди. Расуллоҳ соллаллоҳу алайҳи васаллам: «Ўнта-ўнтадан халқа бўлиб ўтиринглар, ҳар ким ўз олдидан есин», дедилар. Ҳаммалари еб тўйдилар. Бир гуруҳи чиқиб, бир гуруҳи кириб, ҳаммалари едилар. Сўнг менга: «Эй Анас, кўтар», дедилар. Билмайман, олиб келиб қўйганимда кўпмиди ёки қайтариб олганимдами? Ўшалардан баъзи гуруҳлар, Расулуллоҳ соллаллоҳу алайҳи васалламнинг уйларида ўтириб, гаплашиб қолдилар.\nРасулуллоҳ соллаллоҳу алайҳи васаллам ҳам ўтирдилар. Аёллари эса, юзини деворга ўгириб ўтирарди. Бу ҳолат Расулуллоҳ соллаллоҳу алайҳи васалламга оғир келганидан, ташқарига чиқиб, аёлларига салом бериб кирдилар.\nРасулуллоҳ соллаллоҳу алайҳи васалламнинг қайтиб келганларини кўрган чоғларида, ўтирганлар у зотнинг оғир олганларини билдилар ва ҳаммалари эшик томон юриб, чиқиб кетдилар.\nРасулуллоҳ пардани тушириб, ичкарига кирдилар, мен ҳужрада ўтирар эдим. Сал ўтмай, олдимга чиқдилар. Аллоҳ у кишига бу оятини нозил қилди. Расулуллоҳ ташқарига чиқиб одамларга ўқиб бердилар».\n«Эй, иймон келтирганлар! Набийнинг уйларига кирманг. Магар таомга изн берилганида, унинг пишишига мунтазир бўлмайдиган бўлиб (киринг). Лекин чақирилсангиз, киринг-да, таомни еб бўлишингиз билан тарқалиб кетинг, гапга берилиб, (қолиб) кетманг. Албатта, бундай қилишингиз Набийга озор берур».\nЯъни, Пайғамбар соллаллоҳу алайҳи васалламнинг уйларига сиз учун таомга изн берилганида, таом пишишини кутиб ўтирмайдиган бўлиб киринг. Бошқача айтганда, пишиб, тайёр бўлиб турган таомни тановул қилиш учун изн берилганида киринг.\n«Лекин чақирилсангиз, киринг-да, таомни еб бўлишингиз билан тарқалиб кетинг, гапга берилиб, (қолиб) кетманг».\nЎша таом учун сизга изн берилганида, киришингиз билан таомни еб қайтиб чиқиб кетинг. Овқатни еб бўлиб ҳам улфатчилик учун гапни чўзиб ўтирманг.\nУ зот ўз аҳли билан қолишлари, зиммаларидаги вазифаларни адо этишлари лозим эди. Сиз буни эътиборга олмай, гаплашиб ўтирибсиз. Бу ҳол Пайғамбар соллаллоҳу алайҳи васалламни безовта қилар эди.\n«У эса, сизлардан ҳаё қиларди».\nМеҳмонларга, уйдан чиқиб кетинглар, деб айта олмас эди.\n«Аллоҳ ҳақ(ни айтиш)дан ҳаё қилмайдир».\nШунинг учун сизга, таомни еб бўлганингиздан сўнг, гапга берилиб ўтирмай, тезда чиқиб кетинг.\nРасулуллоҳ саллоллоҳу алайҳи васалламнинг суннатлари, сийратлари ва ҳадисларида ҳам ҳаё ҳақида маълумотлар кўп.\nАбу Ҳурайра розияллоҳу анҳудан ривоят қилинади: «Пайғамбар соллаллоҳу алайҳи васаллам: «Иймон етмиш нечта ёки олтмиш нечта шўъбадан иборатдир. Унинг энг афзали «Лаа Илаҳа Иллаллоҳ» демоқлик ва энг кичиги, йўлдаги озор берадиган нарсани олиб ташлаш. Ҳаё, иймоннинг шўъбасидир», дедилар» Муслим ривоят қилган.\nАммо ҳадиси шарифда, энг олий ва энг қуйи шўъбалардан кейин «Ҳаё»ни алоҳида таъкидлаб «Ҳаё иймоннинг шўъбасидир» дейилиши бежиз бўлмаса керак.\nЧунки, ҳаё иймоннинг энг ажойиб кўринишларидан биридир. Ҳаё инсонни доимо яхшилик қилишга, ёмонликдан четланишга чорловчи ажойиб сифатдир.\nБаҳз ибн Ҳакийм отасидан, у эса бобосидан ривоят қилади: «Мен: «Эй, Аллоҳнинг Расули, авратларимиздан қайси бирини тўсайлик, қайси бирини қўяйлик?» дедим.\nУ зот соллаллоҳу алайҳи васаллам: «Авратингни хотининг ва чўрингдан бошқадан муҳофаза қил», дедилар. Мен: «Эй, Аллоҳнинг Расули, агар одам бир қавмнинг ичида бўлса-чи?» дедим. У зот: «Агар уни бирор киши зинҳор кўрмаслигига қодир бўлсанг, зинҳор кўрмасин», дедилар. Мен: «Эй, Аллоҳнинг Расули, бирортамиз ўзи холи бўлганда-чи?» дедим.\nУ зот соллаллоҳу алайҳи васаллам: «Одамлардан кўра, Аллоҳдан ҳаё қилинмоғи ҳақлироқдир», дедилар». «Сунан» эгалари ривоят қилишган.\nБухорий баъзисини ривоят қилган.\nЯъни, авратни тўсиш масаласида одамлардан кўра кўпроқ Аллоҳдан ҳаё қилмоқ зарур.\nШунга биноан, холи одам ўзини тўсмай ғусл қилганидан кўра, авратини тўсиб, ғусл қилгани афзал дейилган.\nЯъло розияллоҳу анҳудан ривоят қилинади: «Расулуллоҳ соллаллоҳу алайҳи васаллам очиқ жойда иштонсиз ғусл қилаётган одамни кўриб қолдилар. Бас, минбарга чиқдилар. Аллоҳга ҳамду сано айтганларидан сўнг: «Албатта, Аллоҳ ўта ҳаёли ва ўта тўсингандир, ҳаё ва тўсинишни яхши кўради. Бирортангиз ғусл қилса, тўсиниб олсин», дедилар». Абу Довуд ва Насаий ривоят қилишган.\nБу гапларда одоб-ахлоқнинг олий даражаси ўз ифодасини топган. Мусулмонлар ичидаги мавжуд камчиликларни муолажа қиладиган ваъзхонлар ва хатиблар бундан ўрнак олишлари керак. Расулуллоҳ соллаллоҳу алайҳи васаллам фалончини фалон жойда қип-яланғоч ғусл қилаётганини кўрдим, шу ҳам иш бўлдими, демадилар. Бошқа шунга ўхшаган гапларни ҳам айтмадилар. Балки, аввал Аллоҳнинг ўта ҳаёли эканини эслатиб, мусулмонларни ҳам ўта ҳаёли бўлишга ундадилар. Аллоҳнинг ўта тўсинган эканини эслатиб, мусулмонларни ҳам ўта тўсинишга ундадилар. Сўнгра асосий мақсадга кўчиб, тўсиниб олиб ғусл қилиш кераклигини баён қилдилар.\nАбу Айюб розияллоҳу анҳудан ривоят қилинади: «Пайғамбар соллаллоҳу алайҳи васаллам: «Тўрт нарса Расулларнинг суннатларидандир; ҳаё, хушбўй сепмоқлик, сивок ва никоҳ», - дедилар». Аҳмад, Термизий ривоят қилган.\nШунинг учун ҳам, ҳар-бир мўмин-мусулмон ҳаёли бўлишга ҳаракат қилмоғи лозим.\nИбн Умар розияллоҳу анҳудан ривоят қилинади: «Пайғамбар соллаллоҳу алайҳи васаллам: «Яланғоч бўлишдан сақланинглар. Чунки, сиз билан қазои ҳожат ва эр киши ўз аҳлига борган пайтдан бошқа вақтда ҳеч ажралмайдиган шахслар бўлади. Бас, улардан ҳаё қилинглар ва уларни икром этинглар», дедилар». Термизий одоб бобида ривоят қилган.\nИбн Умар розияллоҳу анҳудан ривоят қилинади: «Набий соллаллоҳу алайҳи васаллам бировни ҳаёси учун «сен ҳаё қилиб ўзингга зарар қиласан» деб итоб қилаётган кишининг олдидан ўтиб қолдилар ва: «Уни ўз ҳолига қўй! Албатта, ҳаё иймондандир», дедилар». Тўртовлари ривоят қилган.\nДемак ҳаё иймоннинг барқамоллигидан келиб чиқадиган хулқдир. Ҳар бир мўмин-мусулмон ҳаёли бўлишга ҳаракат қилсин.\nИбн Масъуд розияллоҳу анҳудан ривоят қилинади: «Набий соллаллоҳу алайҳи васаллам: «Одамлар нубувватнинг биринчи каломидан идрок қилган нарсалардан бир «агар ҳаё қилмасанг, истаганингни қилавер»дир», дедилар». Бухорий, Абу Довуд ва Аҳмад ривоят қилган.\nҲа, ҳаёсиз киши барча ёмонликларни тап тортмай қилаверади. Одам боласини ёмонликдан қатарадиган нарса унинг ҳаёсидир.\nАбдуллоҳ розияллоҳу анҳудан ривоят қилинади: «Набий соллаллоҳу алайҳи васаллам: «Аллоҳдан ҳақиқий ҳаё қилинглар», дедилар. «Эй Аллоҳнинг Расули, биз, албатта, ҳаё қиламиз, алҳамду лиллаҳи», дедик.\n«Ундоқ эмас. Аллоҳдан ҳақиқий ҳаё қилиш, бошни ва у ўз ичига олган нарсаларни, қоринни ва у ўз ичига олган нарсларни сақламоғингдир. Ўлимни ва чиришни эсламоғингдир. Ким охиратни хоҳласа, дунё зийнатини тарк қилур. Ким ўшаларни қилса, Аллоҳдан ҳақиқий ҳаё қилган бўлур», дедилар». Термизий, Аҳмад ва ал-Ҳоким ривоят қилган.\nБу ҳадиси шарифда Пайғамбар соллаллоҳу алайҳи васаллам: ҳақиқий ҳаё одамлар ўйлаб юрадиган баъзи бир ишларни қилишдан уялиш эмаслигини, балки улкан бир маънони ўз ичига олишини баён қилмоқдалар.\n«Аллоҳдан ҳақиқий ҳаё қилиш, бошни ва у ўз ичига олган нарсаларни, қоринни ва у ўз ичига олган нарсларни сақламоғингдир».\nБош ўз ичига олган нарсалар кўз, қулоқ, бурун, оғиз ва тил эканлигини билиб қўймоқ лозим. Ушбу нарсаларни ёмонликдан сақлаш ила Аллоҳдан ҳақиқий ҳаё қилишнинг баъзи шартлари юзага келар экан.\nҚорин ўз ичига олган нарсалар жумласидан озуқалар ва фарж бордир. Демак озуқани ҳалол бўлиши ва фаржни гуноҳдан сақлаш ила Аллоҳдан ҳақиқий ҳаё қилишнинг баъзи шартлари юзага келар экан.\nЎлимини эсламаган ҳеч нарсадан ҳаё қилмайди. Қабрда чиришини эсалмаган ҳеч нарсадан ҳаё қилмайди.\nАлбатта, бу ерда Аллоҳ таоло ҳаром қилган зийнатлар ҳақида сўз кетмоқда. Аллоҳ таоло ҳалол қилган зийнатларни тарк қилиш ҳақида эмас. Зеро Аллоҳ таолонинг Ўзи Аъроф сурасида Пайғамбар соллаллоҳу алайҳи васаллам:га хитоб қилиб:\n«Сен: «Аллоҳ Ўз бандаларига чиқарган зийнатларни ва покиза ризқларни ким ҳаром қилди?!» деб айт», деган.\nУшбу оят эгниларига кийим киймай тавоф қилишни, ҳаж мавсумида яхши таом истеъмол этмасликни ўзларига русум қилиб олиб, бу Аллоҳ амри, деб юрган араб мушрикларининг қилмишлари нотўғри эканини билдириш учун тушган ва бу орқали ҳаммага хитоб қилинган.\nМодомики Аллоҳ таоло ўша кийимларни бандаларга ҳалол қилиб қўйибдими, демак, ҳеч ким уни ҳаром қила олмайди. Шунингдек, Аллоҳ покиза таомларни бандаларига ризқ қилиб бериб қўйибдими, уларни ҳам ҳеч ким ҳаром қила олмайди. Зийнат кийимлари ва покиза таомлар иймонлилар учун бўлмай ким учун бўлсин! Бу ризқу рўзига моддий дунёда бошқалар ҳам шерик бўлиши мумкин, аммо охиратда, ушбу ояти каримада таъкидланганидек зийнат либослари ва покиза ризқлар фақат мўминларга хос бўлади.\n«Ким ўшаларни қилса, Аллоҳдан ҳақиқий ҳаё қилган бўлур», дедилар».\nКим бу ҳадиси шарифда айтиб ўтилган ишларни мукаммал қилган бўлса, Аллоҳдан ҳақиқий ҳаё қилган бўлур. Ҳа, Аллоҳдан ҳақиқий ҳаё қилишимиз зарур.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Ҳаё иймондандир. Иймон жаннатдадир. Ҳаёсизлик жафодир. Жафо дўзахдадир», дедилар».\nҲаёга бундан кўра улуғ васф бўлмаса керак. Карамли ахлоқлар дини бўлган Ислом ҳаёни иймон даражасига кўтаргандир. Карамли ахлоқлар дини бўлган Ислом ҳаёни жаннатга киритадиган нарса даражасига кўтаргандир. Исломда ҳаёли бўлиш шунчалар юқорига кўтарилгандир. Бас, мусулмонлар ҳаёли бўлсинлар.\nАбу Умома розияллоҳу анҳудан ривоят қилинади: «Набий соллаллоҳу алайҳи васаллам: «Ҳаё ва камгаплик иймоннинг икки шўъбасидир. Ҳаёсизлик ва маҳмадоналик нифоқнинг икки шўъбасидир», дедилар». Иккисини Термизий ривоят қилган.\nАллоҳ таоло ҳаёни иймонга боғлаб қўйгани бежиз эмас. Ҳаётда ҳам бу боғланишни очиқ-ойдин сезиб турилади. Кишининг иймони даражасини унинг ҳаёсидан билиб олса бўлади. Аксинча, мунофиқлик даражасини ҳаёсизлик ўлчови ила ўлчаса бўлади.\nСаъид ибн Язийд Ансорий розияллоҳу анҳуданривоят қилинади: «У киши: «Эй Аллоҳнинг Расули! Менга тавсия қилинг», деди.\n«Сенга Аллоҳ азза ва жалладан ўз қавмингнинг аҳли солиҳларидан бир кишидан қандай ҳаё қилсанг, шундай ҳаё қилишингни тавсия қиламан», дедилар». Тобароний ривоят қилган.\nСалмон розияллоҳу анҳудан ривоят қилинади: «Набий соллаллоҳу алайҳи васаллам: «Албатта, Роббингиз ҳаёли ва каримдир. У зот бандаси Унга икки қўлини кўтарса уларни бўш қайтаришдан ҳаё қилади», дедилар».\nАшажж Абдул Қайс розияллоҳу анҳудан ривоят қилинади: «Расулуллоҳ саллоллоҳу алайҳи васаллам менга: «Сенда Аллоҳ азза ва жалла яхши кўрадиган икки хислат: ҳалимлик ва ҳаё бор», дедилар.\n«Эй Аллоҳнинг Расули! Менда қадимдан борми ёки кейин пайдо бўлгани?» дедим.\n«Мени Ўзи яхши кўрадиган икки хислат билан яратган Аллоҳга ҳамд бўлсин!» дедим». Абу Довуд, Байҳақий ва Тобароний ривоят қилган.\nИбн Аббос розияллоҳу анҳудан ривоят қилинади: «Расулуллоҳ саллоллоҳу алайҳи васаллам: «Ҳар бир диннинг ўз хулқи бордир. Исломнинг хулқи ҳаёдир», дедилар». Ибн Можа ривоят қилган.\nИбн Умар розияллоҳу анҳуданривоят қилинади: «Расулуллоҳ саллоллоҳу алайҳи васаллам: «Ҳаё ва иймон иккиси бирга яқинлиштирилган. Қачон улардан бири кўтарилса, бошқаси ҳам кўтарилади», дедилар». Ал-Ҳоким ривоят қилган.\nАбу Умома розияллоҳу анҳудан ривоят қилинади: «Расулуллоҳ саллоллоҳу алайҳи васаллам: «Ҳаё ва камгаплик иймондан икки шўъбадир. Беҳаёлик ва сергаплик нифоқдан икки шўъбадир», дедилар». Термизий ривоят қилган.\nАнас розияллоҳу анҳуданривоят қилинади: «Расулуллоҳ саллоллоҳу алайҳи васаллам: «Фаҳш нимада бўлса, албатта, ўшани шарманда қилади. Ҳаё нимада бўлса, албатта, ўшани зийнатлайди», дедилар». Термизий ривоят қилган.\nИмрон ибн Ҳусойн розияллоҳу анҳудан ривоят қилинади: «Набий соллаллоҳу алайҳи васаллам: «Ҳаё фақатгина яхшилик келтиради», дедилар. Бушайр ибн Каъб: «Ҳикматда «Виқорли бўлиш ҳаёдандир. Сокинлик ҳаёдандир» деб ёзилган», деди. Шунда Имрон унга: «Мен сенга Расулуллоҳ соллаллоҳу алайҳи васалламдан ҳадис сўзласам, сен менга саҳифангдан сўзлайсанми?!» деди». Учовлари ривоят қилган.\nАнас ибн Молик розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Умматим ичидан умматимга энг раҳимлиси Абу Бакрдир. Уларнинг Аллоҳнинг амрида энг ашаддийси Умардир. Уларнинг ҳаёда энг содиғи Усмондир. Уларнинг Аллоҳнинг китобига энг қориси Убай ибн Каъбдир. Уларнинг меросни энг яхши билувчиси Зайд ибн Собитдир. Уларнинг ҳалол ва ҳаромни энг яхши билувчиси Муоз ибн Жабалдир», дедилар». Термизий ривоят қилган.\nАли розияллоҳу анҳудан ривоят қилинади: «Набий соллаллоҳу алайҳи васаллам: «Аллоҳ Абу Бакрга раҳим қилсин! У менми қизига уйлантирди. Дорул Ҳижратга олиб келди. Ўз молидан Билолни озод қилди.\nАллоҳ Умарга раҳим қилсин! У аччиқ бўлса ҳам ҳақни айтадир. Ҳақ уни дўстсиз тарк қилди.\nАллоҳ Усмонни раҳим қилсин! Ундан фаришталар ҳам ҳаё қиладир.\nАллоҳ Алини раҳим қилсин! Эй Аллоҳим! Ҳақни у билан бирга, у қаёққа бурилса ўша ёққа бургин!» дедилар». Термизий ривоят қилган.\nОиша розияллоҳу анҳодан ривоят қилинади: «Расулуллоҳ соллаллоҳу алайҳи васаллам менинг уйимда икки сонлари ёки болдирлари очиқ ҳолда ёнбошлаб ётган эдилар. Бас, Абу Бакр изн сўради. Унга изн берилди. У зот эса ҳалиги ҳолатда у билан гаплашдилар. Сўнгра Умар изн сўради. Унга ҳам изн берилди. У зот яна ҳалиги ҳолда у билан ҳам гаплашдилар. Сўнгра Усмон изн сўради. У зот ўтирдилар ва кийимларини тўғриладилар. (Муҳаммад «бу бир кун бўлди, холос» демайман» деди) У кириб, гаплашди. Сўнгра чиқиб кетганида Оиша: «Эй Аллоҳнинг Расули, Абу Бакр кирган эди, унча ёзилмадингиз ҳам, эҳтимом бермадингиз ҳам. Сўнгра Умар кирган эди, унча ёзилмадингиз ҳам, эҳтимом бермадингиз ҳам. Усмон кирганда эса ўтириб, кийимларингизни тўғриладаингиз?» деди.\n«Фаришталар ҳаё қиладиган одамдан мен ҳаё қилмас эканманми?!» дедилар У зот.\nБошқа бир ривоятда: «Албатта, Усмон ўта ҳаёли одам. Агар мен ўша ҳолтда унга изн берсам, менга ҳожатини етказа олмасмикан деб қўрқдим», деганлар. Муслим ривоят қилган.\nЭҳтимол, Пайғамбар соллаллоҳу алайҳи васалламнинг «Фаришталар ҳаё қиладиган одамдан мен ҳаё қилмас эканманми?!» деган сўзлари нафақат охирги умматнинг охирги пайғамбари томонидан балки дунё тарихида барча ўтган умматларнинг барча пайғамбарлари томонидан ҳам ҳазрати Усон ибн Аффон розияллоҳу анҳудан бошқа ҳеч кимга айтилмаган бўлса керак.\nСалафи солиҳлар ва ҳаё.\nАбу Нуъайм «Ҳулятул авлиё» китобида Абдуллоҳ ибн Умар розияллоҳу анҳудан ривоят қилинади: «Қурайшдан уч киши одамларнинг энг юзи чиройлиси, энг хулқи гўзали ва энг ҳаёси собитлисидирлар; Абу Бакр Сиддиқ, Усмон ибн Аффон ва Абу Убайда Жарроҳ розияллоҳу анҳумлар».\nИмом Аҳмад қилган ривоятда Имом Ҳасан розияллоҳу анҳу ҳазрати Усмон ибн Аффон розияллоҳу анҳуни. у зотнинг ҳаёларини зикр қилиб туриб жумладан: «У уйнинг ичида бўлиб, устидан эшик қулфлоғлик турса ҳам устидан сув қуймоқчи бўса ҳаёси кийимини ечиб ташлашга монеълик қилар эди», деганлар».\nИмом Бухорий, Муслим, Термизий, Абу Довуд ва бошқалар келтиган ривоятда Али ибн Абу Толиб розияллоҳу анҳу қуйидагиларни айтадилар: «Расулуллоҳ соллаллоҳу алайҳи васаллам у кишига Фотимани никоҳлаб берганларида у билан бирга теридан бўлган ёпқич, ичига хурмо фатийласи солинган болиш, тош тегирмон, сув идиш ва иккита мешча юборган эканлар. (Фотима онамизнинг сеплари мазкур нарсалардан иборат бўлган).\nБир куни Али Фотимага: «Аллоҳ ҳақи, қудуқдан сув тортавериб кўркрагим оғриб кетди. Аллоҳ отангга асирлар берди. Бориб бирорта хизматчи сўрасанг қандоқ бўларкин?» деди.\n«Мен ҳам тош тегирмонни айлатиравериб қўлларим қавариб кетди», деди ва Расулуллоҳ соллаллоҳу алайҳи васалламнинг ҳузурларига борди. Расулуллоҳ соллаллоҳу алайҳи васаллам унга: «Нимага келдинг, қизим?» дедилар.\n«Сизга салом бергани келувдим», деди Фотима ва у зотдан сўрашга ҳаё қилиб ортига қайтди.\n«Нима қилдинг?» деди Али унга.\nКейин икковлари биргалашиб Набий соллаллоҳу алайҳи васалламнинг ҳузурларига бордилар ва Али:\n«Эй Аллоҳнинг Расули! Қудуқдан сув тортавериб кўркрагим оғриб кетди», деди.\n«Мен ҳам тош тегирмонни айлатиравериб қўлларим қавариб кетди. Аллоҳ сизга асирларни ва кенгликни берди. Бизга хизматчи беринг», деди Фотима.\n«Аллоҳга қасамки, сизларга бериб, аҳли суффаларни очликдан қоринлари бутишиб турган ҳолда қўя олмайман. Мен уларга бергани нафақа топа олмай турибман. У(асир)ларни сотиб тушган маблағни ўшаларга инфоқ қилмоқчиман», дедилар.\nУлар қатийфа – теридан бўлган ёпқичларга кириб ётганларида Набий соллаллоҳу алайҳи васаллам олдиларига келдилар. Икковлари уни бошларига ёпсалар оёқлари очилиб қолар, оёқларига ёпсалар бошлари очилиб қолар эди. Улар сапчиб турдилар. У зот:\n«Бир калималарки, уларни менга Жаброил таълим берди. Ҳар намоздан кейин ўн марта Аллоҳга тасбиҳ айтасизлар. Ўн марта ҳамд айтасизлар. Ўн марта такбир айтасизлар. Тўшакларингиздан жой олганлирингизда эса, ўттиз уч марта тасбиҳ айтинглар. Ўттиз уч марта ҳамд айтинглар. Ўттиз тўрт марта такбир айтинглар», дедилар у зот.\nУмар розияллоҳу анҳу: «Кимнинг ҳаёси оз бўлса, парҳезкорлиги озаяди. Кимнинг парҳезкорлиги оз бўлса, қалби ўлади», деганлар.\nИбн Масъуд розияллоҳу анҳу: «Одамлардан ҳаё қилмаган, Аллоҳ таолодан ҳам ҳаё қилмайди», деганлар.\nИяс ибн Қурра раҳматуллоҳи алайҳ: «Умар ибн Абдулазизнинг ҳузурида эдим. Унинг олдида ҳаё зикр қилинди ва одамлар:\n«Йўқ! Ҳаё диннинг ҳаммасидир!» деди.\n3. Ҳаё Аллоҳ таолодан хижолат бўлиб маъсиятни тарк қилишдир.\n4. Ҳаё Аллоҳ таолога муҳаббат қилиб, тоатга берилишдир.\n9. Ҳаё Аллоҳ таолонинг ва одамларнинг муҳаббатига сазовор қилади.\nБас, ҳар бир банда ҳаёли бўлиш ҳаракатида бўлсин.\n05:00 / 28.02.2017 5522\n05:00 / 28.02.2017 3274\n2207 05:00 / 28.02.2017\n3151 17:21 / 25.10.2018\n1894 13:45 / 07.03.2020


Москвадаги ўзбеклар: “Пулсиз қолдик, қарзга ботдик...” - BBC News O'zbek\nМосква шаҳридаги “Динамо” стадионидаги қурилиш-таъмирлаш ишларида ишлаётган 140 нафардан зиёд меҳнат муҳожирлари ойлаб иш ҳақи берилмаётганлигидан шикоят қилишмоқда.\n“Армо-групп” ҳиссадорлик жамияти томонидан қурилиши олиб борилган стадионнинг электромонтаж ишларига “ДВ-Строй” МЧЖ томонидан меҳнат муҳожирларини ишга жалб килинган. Ўзбекистонлик меҳнат муҳожирларининг айтишича, уларнинг иш ҳақини бериш масаласида эса бир неча ойдан буён сансалорлик қилинмоқда.\nЎзбекистонлик ишчилар билан иш берувчи орасида кунига 10 соатдан ишлаб, ўртача 60 000 рубль (1000 доллар) тўланишига оғзаки келишув бўлган. Меҳнат шартномасининг тузилмагани ва ишга қонунан расмийлаштирмаганлик сабабли, ишчилар ўз ҳақларини талаб қилиб ҳам ундира олишолмаяпти.\nОйлаб пул олмаганликдан мигрантларнинг кўпчилиги қарзга ботган, хужжатларининг муддати ўтиб кетган. Уйга пул юбориш у ёқда турсин, ўз тирикчиликлари учун турли кунлик ишларда ишлаб кун кечиришмоқда.\nВВС Ўзбек хизмати мазкур ҳолат юзасидан “ДВ-Строй” МЧЖ иш бошқарувчиси Юрий Каширкин ва “Армо-групп” ҲЖ юристи Алексей Гончаров билан боғланди. Ташкилотлар вакиллари муҳожирлардан қарздорлик ҳолатини тан олмаслигини билдирди.\nЎзбекистон-Россия: янги санкцияларнинг рубль, сўм, мигрантлар - иқтисодга таъсири қандай бўлади?\nРоссия: Каримовнинг "дангасалари" яна биринчи\nЎзбек мигрантлар ҳаётини Россия қандай яхшилаши мумкин?\nАйни пайтда “Динамо” таъмирида ишлаган муҳожирларнинг иш ҳақларини ундириш иши билан мигрантлар учун бепул юрист шуғулланмоқда.\nВидео "Бизнесини тортиб олиш учун ўлдиришга ҳам тайёрлар"\n"Бизнесини тортиб олиш учун ўлдиришга ҳам тайёрлар"\nВидео Bi-bi-si O‘zbek Xizmati televizion yangiliklar dasturi\nBi-bi-si O‘zbek Xizmati televizion yangiliklar dasturi


Ун ва нонга давлат томонидан белгиланган нархлар бекор бўлмоқда - Zamin.uz\n07:01 / 15.09.2018\nУн ва нонга давлат томонидан белгиланган нархлар бекор бўлмоқда\nНон — ризқ-рўзимиз. Халқимиз дастурхонидаги асосий неъмат ҳам нон ва нон маҳсулотлари ҳисобланади. Ана шулар эътиборидан, узоқ йиллардан буён мамлакатимизда ғалла мустақиллигига эришиш, озиқ-овқат хавфсизлигини таъминлаш, аҳолининг ижтимоий ҳимояга муҳтож қатламлари манфаатлари кўзланган қатор чора-тадбирлар қўлланиб келинмоқда.\nАйни пайтда собиқ иттифоқ давлатлари ичида нон ва унга энг арзон нарх айнан Ўзбекистонда бўлиб турибди.\nЛекин бундан ғалла етиштираётган фермер хўжаликлари ҳамда ун ишлаб чиқарувчи ва нон ёпувчи корхоналар ҳам манфаатдорми? Асло! Улар улкан зиён билан ишлашмоқда.\n2017 йилда фермерлардан ғалланинг тоннаси 550 минг сўмга харид қилинган, ҳолбуки бозорда ғалланинг бир тоннаси 1 млн 600 – 1 млн 800 минг сўмга сотилган.\n2014 йилдан буён қолипли нонга бўлган нархнинг бир маромда сақлаб келинаётгани оқибатида «Ўздонмаҳсулот» АК тасарруфидаги корхоналарнинг зарари 489 миллиард сўмни ташкил этган.\nҲисоб-китобларга кўра, унга белгиланган улгуржи нарх (1120 сўм/кг) ва қолипли нонга чакана нарх (650 сўм/дона) сақланиб қолинадиган бўлса «Ўздонмаҳсулот» АК корхоналарининг зарари 2018 якунларига кўра 868 миллиард сўмни ташкил этади.\nБоз устига соҳа корхоналарининг 2018 йил 1 июнь ҳолатига нисбатан қарзлари 2,7 триллион сўмдан ошиб кетган.\nДавлатнинг нархларни паст даражада ушлаб туришга бўлган саъй-ҳаракатларига қарамасдан ҳақиқий бозор нархлари тасдиқланган нархлардан баландроқ бўлиб турибди.\nМасалан, республика бозорларида 1 навли маҳаллий уннинг килоси 1400-1600 сўмга сотилмоқда. Қозоғистонда ишлаб чиқарилган уннинг килоси 2400-2600 сўм. Бу ҳолда уннинг тасдиқланган баҳоси 1120 сўм/кг. Дўконларнинг расталарида давлат томонидан тасдиқланган нархдаги ун деярли сотилмаяпти.\nҚолипли ноннинг 1 донаси учун нарх 650 сўм қилиб белгиланган эса-да, кўплаб ҳудудларда нон 700 сўмдан (Бухоро, Қарши, Навоий, Самарқанд) 1000 сўмгача (Жиззах, Наманган, Термиз, Фарғона) сотилмоқда.\nШундай қилиб, ун ва қолипли нон учун баҳо аксарият ҳолларда бозор нархларида шаклланмоқда, белгиланган ва бозор нархи ўртасидаги фарқ эса айрим «ишбилармонлар»нинг чўнтагини қаппайтирмоқда.\n2017 йил якунларига кўра ун ва нон-бўлка маҳсулотлари (макарон, печенье, ширинликлар ва ҳ.к.) нинг истеъмоли ҳажми аҳоли жон бошига 178 кг ёки 5,8 миллион тоннани ташкил этган.\nУшбу ҳажмнинг фақат 1,4 миллион тоннаси ёки 25 фоизи «Ўздонмаҳсулот» АК корхоналари томонидан белгиланган нархларда ишлаб чиқарилган. Қолган қисми (1,9 миллион тоннаси ёхуд 32 фоизи) хусусий тадбиркорлик субъектлари томонидан бозор нархларида ишлаб чиқарилган ва реализация қилинган. Яна 2,5 миллион тоннаси ёки 43 фоизи импорт қилинган.\nУмуман, қайд этмоқ керакки, очиқ бозор иқтисодиёти (ун ва нонга бўлган истеъмол талабининг бир қисми маҳсулотни импорт қилиш эвазига қопланади, қолипли нон ишлаб чиқариш хусусий тадбиркорлар томонидан амалга оширилади, бозорда ун ва ноннинг нархи талаб ва таклиф асосида ўрнатилади) шароитида нархларнинг давлат томонидан тартибга солиниши самарасиз ҳисобланади. Бу давлат маблағларининг ўзлаштирилишига олиб келади ва коррупция учун шароит ҳозирлайди.\nБундан ташқари, нархларни тартибга солиш шароитида аҳолининг барча қатламлари: таъминланганлар ҳам, кам таъминланганлар ҳам паст нархларнинг бенифициарлари бўлишади ва аҳолининг ижтимоий ҳимоя қилишнинг йўналганлиги йўқолади, давлат маблағларидан самарасиз фойдаланиш юзага чиқади.\nМана шулар инобатга олиниб, ҳамда давлат маблағларидан самарали фойдаланишни йўлга қўйиш ва уларнинг ўғирланишининг олдини олиш мақсадида ун ва нон нархининг давлат томонидан тартибга солинишини бекор қилиш таклиф қилинмоқда.\nБу ҳолатда аҳолининг кам таъминланган ва ижтимоий ҳимояга муҳтож қатламларига ун ва нон харид қилишларидаги қўшимча харажатларни қоплаш учун манзилли субсидиялар ажратиш мақсадга мувофиқ ҳисобланади.\nҚайд этмоқ жоизки, ун ва нонга давлат томонидан белгиланган нархларнинг бекор қилиниши оқибатида уларнинг бозор нархлари ошиши кутилмаяпти, чунки улар талаб ва таклиф асосида аллақачон шаклланиб бўлган. “Замин” янгиликларини “Facebook”да кузатиб боринг\n23-12-2016, 11:36, Ўзбекистон\n14-11-2016, 00:36, Ўзбекистон\n19-11-2015, 21:55, Ўзбекистон\n29-09-2015, 23:02, Ўзбекистон\n23-02-2015, 16:15, Ўзбекистон\n3-12-2014, 23:00, Ўзбекистон


БЎЙ ЎСИШИ УЧУН САБЗИНИ ҚАНДАЙ ИСТЕЪМОЛ ҚИЛИШ КЕРАК?\nБўй ўсиши учун сабзини қай тариқа истеъмол қилган маъқул, уни қандай тайёрлаш керак?\nЭнг оддий ва фойдали усули – сабзини хом холида ейиш керак. Шу холда у осон ўзлаштирилади ва термик таъсирга учрамайди. Тўғри қайнатилган холда хам сабзини ейиш мумкин. Аммо бунда унинг 30-70% фойдали хусусиятлари йўқолади.\nСабзини шунингдек коктейл холида хам истемол қилиш мумкин.\nЎртача ўлчамдаги уч дона сабзи олиниб шарбат чиқаргичдан ўтказилади. Бунда ўртача 150-300 мл шарбат олиш мумкин. Сўнгра унга 1 ош қошиқ ўсимлик мойи, 1-2 та қайнатилган тухум оқи солиниб блендерда бир турдаги масса хосил бўлгунча аралаштирилади (50-100 мл сув қўшиш хам мумкин).\nКоктейлни янги тайёрланган пайтида ичиш лозим. Тайёрланганан кейин 10-15 дақиқадан сўнг ичилса эса кўзланган эффект олинмайди. Коктейлни 2 хафта давомида кунига икки махал 250 мл дан, эрталаб ва уйқугача 4-6 соат олдин ичилади. Сўнгра икки хафта дам олиниб яна қайтарилади.\nАйтиб ўтиш лозим ортиқча ичилган сабзи шарбати хам ножўя таъсирларга олиб келиши мумкин: тиш эмали бузилади, кўриш ўткирлиги пасаяди, тана териси сарғаяди, ошқозон ости бези билан боғлиқ муаммолар юзага келиши мумкин. Шу сабабли сабзи шарбати ичиш давомида организм реакциясига эътибор қаратиш лозим.\nСабзини фойдаси хақида гапирилганда, унинг нафақат бўйни ўстиришни стимуллаши, балки организмдан ортиқча токсинларни хайдаб чиқариб тозалаши, зарарли ўт (хилт) лардан халос қилиши, ортиқча ёғ тўпланишини олдини олиши, метаболизмни кучайтиришини хам таъкидлаш лозим. Кунига 5-10 та ўртача катталикдаги сабзини икки ой давомида ейилганда теридаги хар хил муаммолар йўқолади ва жигар тозаланади.\nДокторлар сабзи ва унинг шарбатини хомиладор аёллар ва хомила учун хам фойдаси хақида алохида тўхталиб ўтади. Айниқса сабзи шарбати ичиш ва қуёшда етарлича қолиш хомиланинг скелет тизимини шаклланиши учун зарур бўлган иккита асосий витамин: А ва D нинг етарлича синтезланишига шароит яратади.\nАпрел 21, 2019 1274 1 Рукн ФОЙДАЛИ МАСЛАХАТЛАР\nСАБЗИНИ БЎЙ ЎСТИРИШИ РОСТМИ?...\nАпр 21, 2019 1172


ОАВ Шимолий Кореянинг АҚШ бўйича махсус вакили қатл этилганини маълум қилди\nШимолий Кореяда март ойида давлат кенгашининг АҚШ масалалари бўйича махсус вакили Ким Хек Чхоль ва Шимолий Корея ташқи ишлар вазирлигининг яна 4 мансабдор шахси қатл этилган. Қатл этилганларнинг барчаси Шимолий Корея етакчиси Ким Чен Иннинг АҚШ президенти Дональд Трамп билан Ханойдаги саммитида иштирок этган. Бу ҳақда Жанубий Кореянинг Chosun Ilbo нашри хабар берди.\nНашр маълумотларига кўра, Шимолий Корея меҳнат партияси марказий қўмитасининг бирлашиш масалалари бўйича бўлим бошлиғи, Ким Чен Иннинг биринчи ўринбосари Ким Ён Чхоль эса Чагандо провинциясига “қайта тарбияланишга” сургун қилинган.\nНашрга аноним манбанинг хабар беришича, қатл этилганлар АҚШ фойдасига жосуслик қилишда айбланган, бироқ уларнинг қатл этилишининг ростмана сабаби улар Трамп билан келишувга эриша олишмагани ҳисобланади.\nВьетнам пойтахти Ханойда февраль охирида ўтган АҚШ-Шимолий Корея саммити ҳеч қандай келишувларсиз ва белгиланган муддатдан аввал якунланганди.\nТаъкидлаш жоиз, аввал ҳам матбуотда Шимолий Кореяда амалдорлар қатл этилгани ҳақида хабарлар тарқалган, бироқ кейинроқ улар тирик ва бешикаст ҳолда кўриниш беришган.\nАҚШ «Россияни огоҳлантирувчи» қуролни синовдан ўтказди